|  |  |  |
| --- | --- | --- |
|  |  |  |

|  |  |  |  |  |
| --- | --- | --- | --- | --- |
|  | Logo Πάρνωνα ΑΕ |  |  | |
|  |  |  | **ΕΡΓΟ :** | ΕΡΓΑΛΕΙΑ ΕΚΠΑΙΔΕΥΣΗΣ |
|  |  |  |
|  |  |  | **ΦΟΡΕΑΣ**  **ΥΛΟΠΟΙΗΣΗΣ:** | ΑΝΑΠΤΥΞΙΑΚΗ ΠΑΡΝΩΝΑ.  ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. |
|  | |  | **ΕΡΓΟΔΟΤΗΣ:** | ΔΗΜΟΣ ΝΟΤΙΑΣ ΚΥΝΟΥΡΙΑΣ |
| **ΑΝΑΠΤΥΞΙΑΚΗ ΠΑΡΝΩΝΑ.** | |  | **ΠΡΟΫΠΟΛ.** | 300.000,00 € |
| **ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.** | |  | **ΧΡΗΜΑΤΟΔΟΤΗΣΗ:** Ε.Π. «ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑΤΙΚΟΤΗΤΑ» | |
| **ΤΕΧΝΙΚΗ ΥΠΗΡΕΣΙΑ - ΤΜΗΜΑ ΜΕΛΕΤΩΝ** | |  |  | |

ΠΡΟΚΗΡΥΞΗ ΔΙΑΓΩΝΙΣΜΟΥ

(ανοιχτή διαδικασία)

ΓΙΑ ΤΗΝ ΑΝΑΘΕΣΗ ΤΩΝ ΥΠΗΡΕΣΙΩΝ

Εργαλεία Εκπαίδευσης

|  |  |
| --- | --- |
| ΚΡΙΤΗΡΙΟ ΚΑΤΑΚΥΡΩΣΗΣ: | Η πλέον συμφέρουσα από τεχνική και οικονομική άποψη προσφορά |
| ΧΡΟΝΟΣ ΔΙΕΝΕΡΓΕΙΑΣ: | Ημέρα: Δευτέρα, 23 Σεπτεμβρίου 2013 και Ώρα: 14.00 |
| ΤΟΠΟΣ ΔΙΕΝΕΡΓΕΙΑΣ: | Λεωνίδιο Αρκαδίας, Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α. |
| ΠΑΡΑΛΑΒΗ ΠΡΟΣΦΟΡΩΝ: | έως και Δευτέρα, 23 Σεπτεμβρίου 2013 και Ώρα: 13.00 |
| ΠΡΟΫΠΟΛΟΓΙΣΜΟΣ: | **243.902,44** ευρώ, μη περιλαμβανομένου του Φ.Π.Α., ήτοι **300.000,00** ευρώ συμπεριλαμβανομένου του Φ.Π.Α.  (Το έργο εντάσσεται στο Επιχειρησιακό Πρόγραμμα «Ανταγωνιστικότητα και Επιχειρηματικότητα» 2007-2013 και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) |
| ΔΙΑΡΚΕΙΑ: | 18 μήνες |

Λεωνίδιο, 31*/07/2013*

ΠΕΡΙΕΧΟΜΕΝΑ

[1. Εισαγωγή 3](#_Toc360106504)

[2. Γενικά χαρακτηριστικά των προς ανάθεση υπηρεσιών 3](#_Toc360106505)

[2.1 Ορισμοι 3](#_Toc360106506)

[2.2 Αντικείμενο 4](#_Toc360106507)

[2.3 Τόπος παροχής υπηρεσιών 4](#_Toc360106508)

[2.4 Χρονοδιάγραμμα 4](#_Toc360106509)

[2.5 Προϋπολογισμός– Χρηματοδότηση 4](#_Toc360106510)

[3. Συμμετοχή στο διαγωνισμό 4](#_Toc360106511)

[3.1 Κανονιστικό πλαίσιο 4](#_Toc360106512)

[3.2 Γενικές Αρχές 5](#_Toc360106513)

[3.3 Δικαίωμα συμμετοχής 6](#_Toc360106514)

[3.4 Αποκλεισμός Διαγωνιζομένου 7](#_Toc360106515)

[4. Σύνταξη και υποβολή προσφορών 8](#_Toc360106516)

[4.1 Τρόπος Σύνταξης Προσφορών 8](#_Toc360106517)

[4.2 Εγγύηση Συμμετοχής 9](#_Toc360106518)

[4.3 Παραλαβή Προκήρυξης & Αίτηση - Παροχή Διευκρινίσεων 9](#_Toc360106519)

[4.4 Τόπος - Χρόνος Υποβολής Προσφορών 10](#_Toc360106520)

[4.5 Ισχύς Προσφορών 10](#_Toc360106521)

[4.6 Εναλλακτικές Προσφορές 10](#_Toc360106522)

[4.7 Μερική Υποβολή Προσφορών 11](#_Toc360106523)

[4.8 Περιεχόμενο Προσφορών 11](#_Toc360106524)

[5. Διενέργεια διαγωνισμού 11](#_Toc360106525)

[5.1 Αποσφράγιση Προσφορών 11](#_Toc360106526)

[5.2 Κριτήρια αξιολόγησης και διαδικασία βαθμολόγησης 12](#_Toc360106527)

[5.3 Αποτέλεσμα - Κατακύρωση - Γνωστοποίηση Αποτελέσματος 13](#_Toc360106528)

[5.4 Διοικητικεσ προσφυγεσ – προσωρινη δικαστικη προστασια 13](#_Toc360106529)

[5.5 Ακύρωση Διαγωνισμού 14](#_Toc360106530)

[6. Η Σύμβαση 14](#_Toc360106531)

[6.1 Κατάρτιση & Υπογραφή Σύμβασης 14](#_Toc360106532)

[6.2 Εγγύηση καλής εκτέλεσης 18](#_Toc360106533)

[6.3 Παρακολούθηση - Παραλαβή 18](#_Toc360106534)

[6.4 Τρόπος Πληρωμής 20](#_Toc360106535)

[7. Υποχρεώσεις αΝΑΔΟΧΟΥ 20](#_Toc360106536)

[7.1 Ευθύνη Αναδοχου 20](#_Toc360106537)

[7.2 Ευθύνη Μελών Ένωσης / Κοινοπραξίας 20](#_Toc360106538)

[7.3 Υπεργολαβίες 20](#_Toc360106539)

[7.4 Εμπιστευτικότητα 21](#_Toc360106540)

[7.5 Εκχωρήσεις - Μεταβιβάσεις 21](#_Toc360106541)

[7.6 Ανώτερα Βία 21](#_Toc360106542)

[8. Γενικοί όροι 22](#_Toc360106543)

[8.1 Δημοσίευση Περίληψης Προκήρυξης 22](#_Toc360106544)

[8.2 Υποχρεωτικοί Όροι 22](#_Toc360106545)

[8.3 Τροποποιήσεις 22](#_Toc360106546)

[8.4 Διακριτική Ευχέρεια Αναθέτουσας Αρχής 22](#_Toc360106547)

[8.5 Εφαρμοστέο Δίκαιο - Επίλυση Διαφορών 22](#_Toc360106548)

[8.6 Επικοινωνία - Γλώσσα 22](#_Toc360106549)

[9. ΛΥΣΗ - ΚΑΤΑΓΓΕΛΙΑ ΤΗΣ ΣΥΜΒΑΣΗΣ - ΕΚΠΤΩΣΗ ΑΝΑΔΟΧΟΥ 22](#_Toc360106550)

[ΠΑΡΑΡΤΗΜΑ Α: ΠΕΡΙΓΡΑΦΗ ΥΠΗΡΕΣΙΩΝ 25](#_Toc360106551)

[Παράρτημα Β: ΠΕΡΙΕΧΟΜΕΝΟ ΠΡΟΣΦΟΡΩΝ 29](#_Toc360106552)

[1. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 30](#_Toc360106553)

[2. ΠΕΡΙΕΧΟΜΕΝΑ ΦΑΚΕΛΟΥ ΤΕΧΝΙΚΗΣ ΠΡΟΣΦΟΡΑΣ 32](#_Toc360106554)

[3. ΠΕΡΙΕΧΟΜΕΝΑ ΦΑΚΕΛΟΥ ΟΙΚΟΝΟΜΙΚΗΣ ΠΡΟΣΦΟΡΑΣ 33](#_Toc360106555)

[Παράρτημα Γ: ΥΠΟΔΕΙΓΜΑΤΑ ΕΓΓΥΗΣΕΩΝ 34](#_Toc360106556)

[1. ΥΠΟΔΕΙΓΜΑ ΕΓΓΥΗΣΗΣ ΣΥΜΜΕΤΟΧΗΣ 34](#_Toc360106557)

[2. ΥΠΟΔΕΙΓΜΑ ΕΓΓΥΗΣΗΣ ΚΑΛΗΣ ΕΚΤΕΛΕΣΗΣ 35](#_Toc360106558)

[ΠΑΡΑΡΤΗΜΑ Δ: ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ 36](#_Toc360106559)

[ΠΑΡΑΡΤΗΜΑ Ε: ΠΡΟΫΠΟΛΟΓΙΣΜΟΣ 38](#_Toc360106560)

**ΠΡΟΚΗΡΥΞΗ ΔΙΑΓΩΝΙΣΜΟΥ  
(ανοιχτή διαδικασία)**

ΓΙΑ ΤΗΝ ΑΝΑΘΕΣΗ ΤΩΝ ΥΠΗΡΕΣΙΩΝ

«Εργαλεία εκπαίδευσης»

# 1. Εισαγωγή

Για την αναπαλαίωση του προβιομηχανικού κτιρίου της «Φάμπρικας» και την μετατροπή του σε Κέντρο προβολής και ανάδειξης της αγροτικής παραγωγής και του θαλάσσιου εμπορίου στoν ιστορικό τόπο του Λεωνιδίου, η Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α. έχει ορισθεί ως τελικός δικαιούχος της Πράξης «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο» με κωδικό MIS 372838, η χρηματοδότηση της οποίας καλύπτεται από πιστώσεις του Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013 και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ).

Η συγκεκριμένη πράξη περιλαμβάνει το υποέργο **«Εργαλεία Εκπαίδευσης»**, το οποίο προκηρύσσεται με την παρούσα.

Αντικείμενο αποτελούν:

α) η εκπόνηση στοχευμένων δράσεων εκπαίδευσης και προβολής με εφαρμογή στη σχολική εκπαίδευση και στη δια βίου μάθηση, με έμφαση στην τοπική ανάπτυξη, την επιχειρηματικότητα και την καινοτομία, μέσω της αξιοποίησης και της ανάδειξης της πολιτιστικής κληρονομίας και της ιστορίας της Τσακωνιάς.

β) η συγκέντρωση, κωδικοποίηση και τεκμηρίωση της πληροφορίας σχετικής με την Τσακωνιά, τον Τσακώνικο πολιτισμό και τις δραστηριότητες των Τσακώνων.

γ) η ανάπτυξη τεχνολογικών λύσεων υποστήριξης των προαναφερόμενων εκπαιδευτικών δράσεων.

# 2. Γενικά χαρακτηριστικά των προς ανάθεση υπηρεσιών

## 2.1 Ορισμοι

Οι ακόλουθοι όροι θα έχουν, πλην της περίπτωσης που τα συμφραζόμενα απαιτούν διαφορετικά, τις έννοιες που τους αποδίδονται στη συνέχεια:

**Ανάδοχος**

Ο Προσφέρων που θα επιλεγεί και θα συνάψει Σύμβαση με την Αναθέτουσα Αρχή, σύμφωνα με τον τρόπο και τη διαδικασία που περιγράφονται στην παρούσα προκήρυξη.

**Αναθέτουσα Αρχή**

Η Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ που εδρεύει στο Λεωνίδιο Αρκαδίας, Τ.Κ. 22300 και προκηρύσσει αυτόν το διαγωνισμό δυνάμει της υπ' αριθμ. 8/31-07-2013 συνεδρίασης του Διοικητικού της Συμβουλίου.

**Αντίκλητος**

Το πρόσωπο που ο Προσφέρων με δήλωσή του, στην οποία περιλαμβάνονται τα πλήρη στοιχεία του προσώπου (ονοματεπώνυμο, ταχυδρομική διεύθυνση, αριθμός τηλεφώνου, fax κ.λπ.), ορίζει ως υπεύθυνο για τις ενδεχόμενες ανάγκες επικοινωνίας της Αναθέτουσας Αρχής με τον Προσφέροντα και τον οποίο (ορισμό) το πρόσωπο αυτό αποδέχεται.

**ΑΡΜΟΔΙΟΣ ΕΠΙΚΟΙΝΩΝΙΑΣ της ΑΝΑΘΕΤΟΥΣΑΣ ΑΡΧΗΣ**

Η κα Άννα Κοδέλλα, που παρέχει σχετικές με το διαγωνισμό πληροφορίες (τηλ. 27570 22807, φαξ 22570 23230, e-mail [info@parnonas.gr](mailto:info@parnonas.gr)).

**Εκπρόσωπος**

Το πρόσωπο που υπογράφει ή/και υποβάλει την προσφορά - στην περίπτωση που αυτή δεν υπογράφεται ή/και δεν υποβάλλεται από τον ίδιο τον Προσφέροντα - ή/και είναι παρόν κατά την αποσφράγισή της. Το πρόσωπο αυτό μπορεί να είναι ο νόμιμος εκπρόσωπος του Προσφέροντος ή πρόσωπο εξουσιοδοτημένο από τον Προσφέροντα ή το νόμιμο εκπρόσωπό του ή, σε περίπτωση ένωσης ή κοινοπραξίας προσώπων, πρόσωπο εξουσιοδοτημένο από όλα τα μέλη της ένωσης ή της κοινοπραξίας.

**Επιτροπή ΑΝΑΘΕΣΗΣ**

Το αρμόδιο για την αποσφράγιση και την αξιολόγηση των προσφορών συλλογικό όργανο της Αναθέτουσας Αρχής, το οποίο συγκροτήθηκε ειδικά για το σκοπό αυτό με την υπ' αριθμ. 8/31-07-2013 συνεδρίαση του Διοικητικού Συμβουλίου της Αναθέτουσας Αρχής και λειτουργεί σύμφωνα με τα οριζόμενα στην παρούσα.

**ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΚΑΙ ΠΑΡΑΛΑΒΗΣ**

Ομάδα προσώπων, ορισμένη από το Διοικητικό Συμβούλιο της Αναθέτουσας Αρχής, η οποία έχει την ευθύνη για την παρακολούθηση της εκτέλεσης της Σύμβασης και την παραλαβή των παραδοτέων στοιχείων από τον Ανάδοχο.

**Κατακύρωση**

Η απόφαση της Αναθέτουσας Αρχής με την οποία κατακυρώνεται η παροχή των Υπηρεσιών στον Ανάδοχο.

**Προκήρυξη**

Η παρούσα Προκήρυξη και τα Παραρτήματα Α: Περιγραφή Υπηρεσιών, Β: Περιεχόμενο Προσφορών, Γ: Υποδείγματα Εγγυήσεων, Δ: Υπόδειγμα Βιογραφικού Σημειώματος και Ε: Προϋπολογισμό, τα οποία αποτελούν αναπόσπαστο τμήμα της παρούσας.

**Προσφέρων**

Οποιοδήποτε φυσικό ή νομικό πρόσωπο ή ομάδα προσώπων συμμετέχει στο διαγωνισμό και υποβάλλει προσφορά με σκοπό τη σύναψη Σύμβασης με την Αναθέτουσα Αρχή.

**Προϋπολογισμός**

Η εκτιμώμενη από την Αναθέτουσα Αρχή ως πιθανή δαπάνη για την παροχή των προκηρυσσόμενων Υπηρεσιών. Η δαπάνη αυτή αποτελεί και το ανώτατο όριο της προσφοράς που μπορούν να υποβάλουν οι υποψήφιοι. Προσφορές που υπερβαίνουν την εκτιμώμενη δαπάνη απορρίπτονται.

**Σύμβαση**

Η έγγραφη συμφωνία μεταξύ της Αναθέτουσας Αρχής και του Αναδόχου, η οποία καταρτίζεται μετά την ανακοίνωση της Κατακύρωσης.

**Συμβατικό Τίμημα**

Η τιμή προσφοράς στην οποία θα κατακυρωθούν οι Υπηρεσίες.

**ΥΠΗΡΕΣΙΕΣ**

Οι υπηρεσίες που περιγράφονται αναλυτικά στο **Παράρτημα Α** της παρούσας Προκήρυξης.

## 2.2 Αντικείμενο

Αντικείμενο του παρόντος διαγωνισμού είναι οι Υπηρεσίες που περιγράφονται αναλυτικά στο Παράρτημα Α της παρούσας Προκήρυξης.

## 2.3 Τόπος παροχής υπηρεσιών

Ο τόπος παροχής των Υπηρεσιών θα είναι ο Νομός Αρκαδίας.

## 2.4 Χρονοδιάγραμμα

Η συνολική διάρκεια παροχής των Υπηρεσιών ανέρχεται σε δεκαοχτώ (18) μήνες από την ημερομηνία υπογραφής της Σύμβασης.

Με την Κατακύρωση των Υπηρεσιών, οριστικοποιείται το χρονοδιάγραμμα, σύμφωνα με την προσφορά του Αναδόχου και τυχόν παρατηρήσεις της Αναθέτουσας Αρχής, υπό την επιφύλαξη των όσων αναφέρονται στη Σύμβαση που θα υπογραφεί.

## 2.5 Προϋπολογισμός– Χρηματοδότηση

Ο προϋπολογισμός των Υπηρεσιών ανέρχεται σε τριακόσιες χιλιάδες ευρώ (**300.000,00**) (συμπεριλαμβανόμενου του ΦΠΑ). Η παροχή Υπηρεσιών θα χρηματοδοτηθεί στο πλαίσιο του Ε.Π. «Ανταγωνιστικότητα και Επιχειρηματικότητα» 2007 - 2013 από το Ευρωπαϊκό Ταμείο Περιφερειακής Ανάπτυξης.

# 3. Συμμετοχή στο διαγωνισμό

## 3.1 Κανονιστικό πλαίσιο

Ο παρόν διαγωνισμός θα διεξαχθεί σύμφωνα με το νομικό πλαίσιο που διέπει την Αναθέτουσα Αρχή και, αναλογικά και συμπληρωματικά, με τις παρακάτω διατάξεις του εθνικού και κοινοτικού δικαίου περί δημοσίων συμβάσεων:

- Νόμος 2362/1995 «*Περί Δημόσιου Λογιστικού, ελέγχου των δαπανών του Κράτους και άλλες διατάξεις*» (ΦΕΚ Α’ 247/1995), όπως ισχύει,

- Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου της 31ης Μαρτίου 2004 "*περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών*" (ΕΕ αριθμ. L 134 της 30.4.2004, σελ. 114), όπως ισχύει,

- Οδηγία 2005/51/ΕΚ της Επιτροπής της 7ης Σεπτεμβρίου 2005 για την τροποποίηση του παραρτήματος ΧΧ της οδηγίας 2004/17/ΕΚ και του παραρτήματος VIII της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου περί δημοσίων συμβάσεων,

- Οδηγία 2005/75/ΕΚ του Ευρωπαϊκού Κοινοβουλίου και του συμβουλίου της 16ης Νοεμβρίου 2005 για την διόρθωση της Οδηγίας 2004/18/ΕΚ περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών,

- Οδηγία 89/665/ΕΟΚ του Συμβουλίου της 21ης Δεκεμβρίου 1989 "για το συντονισμό των νομοθετικών, *κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων*" (ΕΕ αριθμ. L 395 της 30.12.1989, σελ. 33), όπως ισχύει,

- Προεδρικό Διάταγμα 118/2007 "Κανονισμός Προμηθειών Δημοσίου (Κ.Π.Δ)" (ΦΕΚ Α' 150/10-7-2007), εφαρμοζομένου αναλογικά, όπως ισχύει εκάστοτε και κατά το μέρος που οι διατάξεις του δεν αντίκεινται στις διατάξεις του Π.Δ. 60/2007,

- Νόμος 2522/1997 "*Δικαστική προστασία κατά το στάδιο που προηγείται της σύναψης συμβάσεως δημοσίων έργων, κρατικών προμηθειών και υπηρεσιών, σύμφωνα με την οδηγία 89/665/ΕΟΚ*" (Φ.Ε.Κ. Α' 178/1997), όπως ισχύει

- Προεδρικό Διάταγμα 60/2007 σχετικά με την "*Προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών, όπως τροποποιήθηκε με την Οδηγία 2005/51/ΕΚ της Επιτροπής και την Οδηγία 2005/75/ΕΚ του Ευρωπαϊκού Κοινοβουλίου και του Συμβουλίου της 16ης Νοεμβρίου 2005*", (Φ.Ε.Κ. Α' 64/2007),

- Κανονισμός (ΕΚ) 1260/1999 του Συμβουλίου της 21ης Ιουνίου 1999 "*περί γενικών διατάξεων για τα διαρθρωτικά ταμεία*" (ΕΕ αριθμ. L' 161 της 26.6.1999, σελ. 1) και ιδιαίτερα το άρθρο 46 αυτού,

- Κανονισμός (ΕΚ) 1083/2006 του Συμβουλίου της 11ης Ιουλίου 2006 "*περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού 1260/1999*" (ΕΕ αριθμ. L' 210 της 31.7.2006, σελ. 25) και ιδιαίτερα το άρθρο 69 αυτού,

- Κανονισμός (ΕΚ) 1159/2000 της Επιτροπής της 30ης Μαΐου 2000 "*για τις δράσεις πληροφόρησης και δημοσιότητας που πρέπει να αναλαμβάνουν τα κράτη μέλη σχετικά με τις παρεμβάσεις των Διαρθρωτικών Ταμείων*" (ΕΕ αριθμ. L' 130 της 31.5.2000, σελ. 30),

- Νόμος 2860/2000 "*Διαχείριση, παρακολούθηση και έλεγχος του Κοινοτικού Πλαισίου και άλλες διατάξεις*" (ΦΕΚ Α' 251/2000), όπως ισχύει,

- Π.Δ. 394/96 σχετικά με τον «Κανονισμό Προμηθειών Δημοσίου» ΦΕΚ Α’ 266/96 όπως ισχύει το οποίο εφαρμόζεται συμπληρωματικά στον τομέα υπηρεσιών και κατά το μέρος που οι διατάξεις του δεν αντίκεινται στις διατάξεις του Π.Δ. 60/2007.

- Π.Δ. 346/98 σχετικά με την «προσαρμογή της Ελληνικής Νομοθεσίας για τις δημόσιες συμβάσεις υπηρεσιών» προς τις διατάξεις της οδηγίας 92/50/ΕΟΚ του συμβουλίου της 18-7-92 ΦΕΚ Α’ 230/98 όπως ισχύει και κατά το μέρος που οι διατάξεις του δεν αντίκεινται στις διατάξεις της οδηγίας 2004/18/ΕΚ.

- ΦΕΚ 5854/11-10-95 ίδρυσης εταιρείας με την επωνυμία Αναπτυξιακή Εταιρεία Πάρνωνα ΑΕ με κύριο σκοπό την προώθηση της επιχειρηματικής, οικονομικής και γενικότερα βιώσιμης ανάπτυξης των Ο.Τ.Α. του Πάρνωνα.

- Την αρ. πρωτ. 1718/444/Α2/29-03-2012 απόφαση του Ειδικού Γραμματέα για την Ανταγωνιστικότητα-Ειδική Υπηρεσία Διαχείρισης Επιχειρησιακού Προγράμματος «Ανταγωνιστικότητα και Επιχειρηματικότητα» του Υπουργείου Ανάπτυξης, Ανταγωνιστικότητας και Ναυτιλίας, με την οποία εντάχθηκε η Πράξη «ΚΕΝΤΡΟ ΠΡΟΒΟΛΗΣ ΤΗΣ ΑΓΡΟΤΙΚΗΣ ΙΣΤΟΡΙΑΣ ΚΑΙ ΤΩΝ ΔΡΟΜΩΝ ΤΗΣ ΘΑΛΑΣΣΑΣ ΣΤΗΝ ΑΝΑΤΟΛΙΚΗ ΠΕΛΟΠΟΝΝΗΣΟ» με κωδικό MIS 372838 στον Άξονα Προτεραιότητας “03-Βελτίωση του επιχειρηματικού περιβάλλοντος” του Ε.Π. «Ανταγωνιστικότητα και Επιχειρηματικότητα», που περιλαμβάνει το Υποέργο «ΕΡΓΑΛΕΙΑ ΕΚΠΑΙΔΕΥΣΗΣ».

- Την υπ' αριθμ. 8/31-07-2013 συνεδρίαση του Διοικητικού Συμβουλίου της Αναθέτουσας Αρχής με την οποία εγκρίθηκε η διενέργεια του παρόντος διαγωνισμού, καθώς και **οι όροι της παρούσας** Προκήρυξης και οποιαδήποτε τροποποίηση αυτών, η οποία θα γνωστοποιείται στους υποψηφίους όπως προσδιορίζεται κατωτέρω.

## 3.2 Γενικές Αρχές

Η συμμετοχή στον προκηρυσσόμενο με την παρούσα διαγωνισμό είναι ανοικτή, επί ίσους όρους, σε όσους πληρούν τις νομικές, οικονομικές και τεχνικές προϋποθέσεις που προβλέπονται στην Προκήρυξη και διαθέτουν την απαιτούμενη επαγγελματική επάρκεια και εμπειρία.

Στο διαγωνισμό γίνονται δεκτές οι προσφορές που είναι σύμφωνες με όλους τους όρους, τις προϋποθέσεις και τις προδιαγραφές της Προκήρυξης.

Προσφορές που, κατά την κρίση της Επιτροπής Ανάθεσης, είναι αόριστες και ανεπίδεκτες εκτίμησης ή περιέχουν όρους αντίθετους προς την Προκήρυξη ή/και αιρέσεις χαρακτηρίζονται ως μη αποδεκτές και απορρίπτονται. Τα έγγραφα της προσφοράς και της σύμβασης καθώς και όλη η σχετική αλληλογραφία που είναι δυνατόν να απαιτηθεί κατά την διάρκεια της διαδικασίας συντάσσονται στην ελληνική γλώσσα. Η σύμβαση θα καταρτισθεί με βάση το ελληνικό και το Κοινοτικό δίκαιο. Οι επικεφαλίδες, οι τίτλοι των άρθρων, οι υπότιτλοι και ο πίνακας περιεχομένων τίθενται για διευκόλυνση της ανάγνωσης και δεν λαμβάνονται υπόψη για την ερμηνεία της προκήρυξης.

## 3.3 Δικαίωμα συμμετοχής

Η συμμετοχή στον διαγωνισμό είναι ανοιχτή και ελεύθερη, χωρίς περιορισμό στον αριθμό των υποψηφίων αναδόχων και σε όσους πληρούν τις νομικές, οικονομικές, τεχνικές, ποιοτικές και ουσιαστικές προϋποθέσεις που προβλέπονται από τη διακήρυξη και τη σχετική Νομοθεσία και διαθέτουν αποδεδειγμένα την απαιτούμενη επαγγελματική εμπειρία, επάρκεια και υποδομές για την ανάπτυξη και ολοκλήρωση του έργου.

**Δικαίωμα** συμμετοχής στον διαγωνισμό, έχουν Φυσικά ή νομικά πρόσωπα, ή ενώσεις ή κοινοπραξίες αυτών που υποβάλλουν κοινή προσφορά, που έχουν συσταθεί σύμφωνα με τη νομοθεσία ενός Κράτους - Μέλους της ΕΕ, του Ε.Ο.Χ όπως και χωρών που έχουν υπογράψει και κυρώσει τη Συμφωνία περί Δημοσίων Συμβάσεων του Παγκόσμιου Οργανισμού Εμπορίου (Π.Ο.Ε) και έχουν την καταστατική τους έδρα, την κεντρική διοίκηση ή την κύρια εγκατάστασή τους στο εσωτερικό της ΕΕ, του ΕΟΧ και στο εσωτερικό των χωρών που είναι συμβαλλόμενα μέρη στη Συμφωνία Δημοσίων Συμβάσεων του Παγκόσμιου Οργανισμού Εμπορίου (Π.Ο.Ε), η οποία κυρώθηκε από την Ελλάδα με το Ν2513/97(ΦΕΚ139/Α/27.06.97) ή σε τρίτες χώρες που έχουν συνάψει συμφωνίες σύνδεσης με την Ε.Ε,και έχουν αποδεδειγμένες ικανότητες, εξειδικευμένες γνώσεις και εμπειρία **σε έργα μελέτης, σχεδιασμού, ανάπτυξης και αξιολόγησης καινοτόμων προγραμμάτων με τη χρήση λύσεων ψηφιακής τεχνολογίας στην εκπαίδευση.**

Απαιτείται:

α) τα ως άνω έργα να έχουν συνολική αμοιβή σύμβασης τουλάχιστον 240.000 € χωρίς ΦΠΑ.

β) οι ενδιαφερόμενοι να έχουν αναλάβει τα έργα αυτά ως Ανάδοχοι ή να έχουν συμμετέχει στο Ανάδοχο σχήμα με ποσοστό συμμετοχής τουλάχιστον 25%.

γ) οι ενδιαφερόμενοι να έχουν εμπειρία στην εκπόνηση δράσεων εκπαίδευσης, αξιολόγησης, ανάπτυξης και διάχυσης καλών πρακτικών, υποστήριξης της συνεργασίας των εμπλεκομένων, σε όλες της βαθμίδες της εκπαίδευσης και στη μη τυπική εκπαίδευση.

δ) οι ενδιαφερόμενοι να διαθέτουν εμπειρία στην ανάπτυξη και διασύνδεση ψηφιακών αποθετηρίων, με ιδιαίτερη έμφαση στις έννοιες της διαλειτουργικότητας και της χρήσης μεταδεδομένων για εκπαιδευτικούς και πολιτιστικούς σκοπούς, που να αποδεικνύεται από τη συμμετοχή τους σε δύο τουλάχιστον σχετικά έργα.

Επιπλέον, ο υποψήφιος ανάδοχος απαιτείται να διαθέτει την κατάλληλη οργάνωση και δομή, δηλαδή:

* **Ομάδα έργου**, στη σύνθεση της οποίας θα περιλαμβάνονται οι παρακάτω πέντε (5) **ειδικοί επιστήμονες:**

**α)** Ένας επιστήμονας με εμπειρία δέκα (10) τουλάχιστον ετών στο συντονισμό αντίστοιχων έργων.

**β)** Ένας επιστήμονας με εμπειρία οκτώ (8) τουλάχιστον ετών σε ζητήματα ανάπτυξης και διαλειτουργικότητας ψηφιακών αποθετηρίων.

**γ)** Ένας επιστήμονας με εμπειρία οκτώ (8) τουλάχιστον ετών στην ανάπτυξη εφαρμογών, διαχείρισης δεδομένων, εκπαιδευτικών εφαρμογών, και διαδικτυακών και κινητών (mobile) εφαρμογών.

**δ**) Ένας επιστήμονας με εμπειρία πέντε (5) τουλάχιστον ετών στην υλοποίηση έργων χρήσης τεχνολογιών στην εκπαίδευση και τον πολιτισμό.

**ε)** Ένας επιστήμονας με εμπειρία πέντε (5) τουλάχιστον ετών στην υλοποίηση έργων στην εκπαίδευση και τις νέες τεχνολογίες (eLearning).

Η ανωτέρω εμπειρία των ατόμων της Ομάδας έργου είναι η ελάχιστη που απαιτείται.

Η παραπάνω Ομάδα και ο συντονιστής του έργου μπορούν να συνεπικουρούνται από συνεργάτες υψηλής εξειδίκευσης σε διάφορα επιμέρους θέματα, εφόσον αυτό κρίνεται αναγκαίο από τον υποψήφιο ανάδοχο, για την κάλυψη των αναγκών του έργου και σύμφωνα με την πρόταση της μεθοδολογίας προσέγγισης του έργου που θα κατατεθεί.

Οι υποψήφιοι που δεν είναι φυσικά πρόσωπα, θα πρέπει να δηλώσουν τα ονόματα και τα επαγγελματικά προσόντα των στελεχών που θα είναι υπεύθυνα για την παροχή των Υπηρεσιών.

Δικαίωμα συμμετοχής έχουν επίσης οι ενώσεις ή/και κοινοπραξίες προσώπων που υποβάλλουν κοινή προσφορά, με τις παρακάτω προϋποθέσεις:

* Ότι στην προσφορά αναγράφεται απαραιτήτως το ποσοστό συμμετοχής κάθε μέλους της ένωσης ή κοινοπραξίας στην παροχή των Υπηρεσιών και το ειδικό μέρος των Υπηρεσιών με το οποίο αυτό θα ασχοληθεί στα πλαίσια εκτέλεσης της Σύμβασης, ο νόμιμος εκπρόσωπος κάθε μέλους και ο κοινός εκπρόσωπος της ένωσης ή κοινοπραξίας.
* Ότι στην προσφορά αναγράφεται απαραιτήτως το ποσοστό επί του Συμβατικού Τιμήματος που θα αντιστοιχεί σε κάθε μέλος της ένωσης / κοινοπραξίας.
* Ότι στην προσφορά θα δηλώνεται ένα μέλος της ένωσης / κοινοπραξίας ως υπεύθυνο για το συντονισμό και τη διοίκηση όλων των μελών της ένωσης / κοινοπραξίας (*project leader*).
* Ότι όλα τα μέλη της ένωσης ή κοινοπραξίας καλύπτουν την απαίτηση της νόμιμης λειτουργίας τους στην Ελλάδα ή σε άλλο κράτος μέλος της ΕΕ ή του ΕΟΧ ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκοσμίου Οργανισμού Εμπορίου.
* Ότι η απαίτηση για εμπειρία στο αντικείμενο που αναφέρεται στην προηγούμενη παράγραφο καλύπτεται από ένα τουλάχιστον μέλος της ένωσης ή κοινοπραξίας.

Επισημαίνεται ότι κάθε υποψήφιος, φυσικό ή νομικό πρόσωπο, που συμμετέχει στο διαγωνισμό αυτόνομα ή με άλλα φυσικά ή νομικά πρόσωπα, δεν μπορεί, επί ποινή αποκλεισμού, να μετέχει σε περισσότερες από μια προσφορές.

Οι ενώσεις ή κοινοπραξίες δεν υποχρεούνται να περιβληθούν ορισμένη νομική μορφή για την υποβολή της προσφοράς τους. Ωστόσο, σε περίπτωση που η παροχή του προκηρυσσομένου με την παρούσα Έργου κατακυρωθεί σε ένωση ή κοινοπραξία προσώπων, η Αναθέτουσα Αρχή δικαιούται, εφόσον το θεωρήσει αναγκαίο για την ικανοποιητική εκτέλεση της Σύμβασης, να ζητήσει από την ένωση ή κοινοπραξία να περιβληθεί ορισμένη νομική μορφή και η ένωση ή κοινοπραξία, στην περίπτωση αυτή, υποχρεούται να το πράξει.

Σε περίπτωση που, εξαιτίας ανικανότητας για οποιοδήποτε λόγο ή λόγω ανωτέρας βίας, μέλος της ένωσης ή κοινοπραξίας δεν μπορεί να ανταποκριθεί στις υποχρεώσεις της ένωσης ή κοινοπραξίας κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη της κοινής προσφοράς με την ίδια τιμή.

Σε περίπτωση που, εξαιτίας ανικανότητας για οποιονδήποτε λόγο ή λόγω ανωτέρας βίας, μέλος της ένωσης ή κοινοπραξίας δεν μπορεί να ανταποκριθεί στις υποχρεώσεις του ως μέλος της ένωσης ή της κοινοπραξίας, κατά το χρόνο εκτέλεσης της Σύμβασης, τότε, εάν οι συμβατικοί όροι μπορούν να εκπληρωθούν από τα εναπομείναντα μέλη της ένωσης ή της κοινοπραξίας, η Σύμβαση εξακολουθεί να υφίσταται ως έχει και να παράγει όλα τα έννομα αποτελέσματά της με την ίδια τιμή και όρους. Η δυνατότητα εκπλήρωσης των συμβατικών όρων από τα εναπομείναντα μέλη θα εξετασθεί από την Αναθέτουσα Αρχή, η οποία και θα αποφασίσει σχετικά.

## 3.4 Αποκλεισμός Διαγωνιζομένου

Στο διαγωνισμό δεν γίνονται δεκτοί:

(α) Όσοι δεν πληρούν τις προϋποθέσεις της προηγουμένης παραγράφου.

(β) Όσοι, σύμφωνα με τα προβλεπόμενα στο άρθρο 45 παρ. 1 της οδηγίας 18/2004/ΕΚ (άρθρο 43 του Π.Δ. 60/2007), εις βάρος των οποίων υπάρχει οριστική καταδικαστική απόφαση, για έναν ή περισσότερους από τους λόγους που απαριθμούνται κατωτέρω:

* συμμετοχή σε εγκληματική οργάνωση, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 3 παράγραφος 1 της κοινής δράσης 98/742/ΚΕΠΠΑ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της οδηγίας 91/308/ΕΟΚ του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες.
* όσοι έχουν καταδικασθεί με αμετάκλητη δικαστική απόφαση για κάποιο από τα αδικήματα του Αγορανομικού Κώδικα ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
* όσοι τελούν υπό πτώχευση, εκκαθάριση, παύση δραστηριοτήτων, αναγκαστική διαχείριση ή πτωχευτικό συμβιβασμό ή σε οποιαδήποτε ανάλογη κατάσταση που προκύπτει από παρόμοια διαδικασία προβλεπόμενη από τις εθνικές, νομοθετικές και κανονιστικές διατάξεις.
* Όσοι, εναντίων των οποίων έχει κινηθεί διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό ή οποιαδήποτε άλλη παρόμοια διαδικασία προβλεπόμενη από τις εθνικές, νομοθετικές και κανονιστικές διατάξεις.
* Όσοι έχουν καταδικασθεί βάσει απόφασης που έχει ισχύ δεδικασμένου, σύμφωνα με τις νομοθετικές διατάξεις της χώρας όπου εκδόθηκε η απόφαση, και η οποία διαπιστώνει αδίκημα σχετικό με την επαγγελματική τους διαγωγή.
* Όσοι έχουν διαπράξει σοβαρό επαγγελματικό παράπτωμα που αποδεδειγμένως διαπιστώθηκε με οποιοδήποτε μέσο.
* Όσοι δεν έχουν εκπληρώσει τις υποχρεώσεις τους όσον αφορά στην καταβολή των εισφορών κοινωνικής ασφάλισης σύμφωνα με τις νομοθετικές διατάξεις της χώρας όπου είναι εγκατεστημένοι.
* Όσοι δεν έχουν εκπληρώσει τις υποχρεώσεις τους όσον αφορά στην πληρωμή των φόρων και τελών σύμφωνα με τις νομοθετικές διατάξεις της χώρας όπου είναι εγκατεστημένοι.
* Όσοι είναι ένοχοι σοβαρών ψευδών δηλώσεων κατά την παροχή των πληροφοριών που απαιτούνται από την προκήρυξη.
* Όσοι αποκλείσθηκαν τελεσίδικα από κάποια Ελληνική Δημόσια Υπηρεσία ή ΝΠΔΔ ή ΝΠΙΔ ή ΑΕ του Δημοσίου τομέα γιατί δεν εκπλήρωσαν τις συμβατικές τους υποχρεώσεις.
* Όσοι αποκλείσθηκαν από διαγωνισμούς προμηθειών στο Ελληνικό Δημόσιο με απόφαση του Υπουργείου Ανάπτυξης.
* Όσα φυσικά ή νομικά πρόσωπα του εξωτερικού έχουν υποστεί αντίστοιχες με τις παραπάνω κυρώσεις σε χώρες της Ευρωπαϊκής Ένωσης. Τυχόν αντίστοιχες κυρώσεις εκτός Ευρωπαϊκής Ένωσης θα εξετάζονται και θα κρίνονται από την Αναθέτουσα Αρχή κατά περίπτωση.
* Όσοι δεν προσκόμισαν τα απαιτούμενα στο Παράρτημα Β παρ. 1.1 και 1.2 δικαιολογητικά
* Όσοι αποκλείονται για λόγους που αναφέρονται στις λοιπές διατάξεις της παρούσας.
* Σε περίπτωση ένωσης ή κοινοπραξίας, για την ολική απόρριψη αρκεί οποιαδήποτε από τις παραπάνω προϋποθέσεις αποκλεισμού να ισχύει για ένα τουλάχιστον μέλος της ένωσης ή κοινοπραξίας.

# 4. Σύνταξη και υποβολή προσφορών

## 4.1 Τρόπος Σύνταξης Προσφορών

Όσοι επιθυμούν να λάβουν μέρος στο διαγωνισμό πρέπει να καταθέσουν έγγραφες προσφορές μέσα στην προθεσμία που ορίζεται από την παρούσα Προκήρυξη. Προσφορές που κατατίθενται μετά την καταληκτική ημερομηνία και ώρα υποβολής είναι εκπρόθεσμες και δεν παραλαμβάνονται.

Οι προσφορές πρέπει να:

1. Έχουν συνταχθεί υποχρεωτικά με τον τρόπο που αναφέρεται στο **Παράρτημα Β** και να φέρουν την υπογραφή του Προσφέροντος ή του Εκπροσώπου του.
2. Αναγράφουν τη συνολική τιμή της προσφοράς αριθμητικώς και ολογράφως.
3. Είναι δακτυλογραφημένες και να μην φέρουν παράτυπες διορθώσεις (σβησίματα, διαγραφές, προσθήκες, κ.λπ.). Αν υπάρχουν διορθώσεις, προσθήκες, κ.λπ. θα πρέπει να είναι καθαρογραμμένες και μονογεγραμμένες από τον Προσφέροντα, η δε αρμόδια Επιτροπή Ανάθεσης κατά τον έλεγχο θα μονογράψει τις διορθώσεις κ.λπ. και γενικά θα επιβεβαιώσει ότι έγιναν πριν από την αποσφράγιση της προσφοράς. Προσφορά απορρίπτεται όταν περιέχει διορθώσεις οι οποίες την καθιστούν ασαφή κατά την κρίση της Επιτροπής Ανάθεσης.

Σε περίπτωση που στο περιεχόμενο των προσφορών χρησιμοποιούνται συντομογραφίες για τη δήλωση τεχνικών ή άλλων εννοιών είναι υποχρεωτικό για τους Προσφέροντες να αναφέρουν σε ιδιαίτερο πίνακα, συνοδευτικό των προσφορών, τις συντομογραφίες αυτές με την εξήγηση της έννοιάς τους.

Έγγραφα που εκδίδονται στο εξωτερικό θα συνοδεύονται υποχρεωτικά από νόμιμη μετάφραση στην Ελληνική γλώσσα. Σε περίπτωση διαφωνίας μεταξύ της μετάφρασης και του πρωτοτύπου, υπερισχύει το πρωτότυπο.

## 4.2 Εγγύηση Συμμετοχής

Οι Προσφέροντες οφείλουν, με ποινή αποκλεισμού, μαζί με την προσφορά, να καταθέσουν εγγύηση συμμετοχής τους στο διαγωνισμό, της οποίας το ποσό θα πρέπει να καλύπτει το **5%** της συνολικής προϋπολογισθείσας δαπάνης των Υπηρεσιών, συμπεριλαμβανομένου Φ.Π.Α., δηλαδή δεκαπέντε χιλιάδες ευρώ (**15.000,00€**). Σε περίπτωση ένωσης ή κοινοπραξίας προσώπων που υποβάλλουν κοινή προσφορά, η εγγύηση συμμετοχής πρέπει να είναι ενιαία στο όνομα όλων των μελών της ένωσης ή κοινοπραξίας. Η εγγύηση συμμετοχής πρέπει να ισχύει για τουλάχιστον δύο (2) ημερολογιακούς μήνες μετά τη λήξη του χρόνου ισχύος της προσφοράς.

Η εγγύηση συμμετοχής επιστρέφεται στον Ανάδοχο μετά την κατάθεση της εγγύησης καλής εκτέλεσης, εντός πέντε (5) ημερών από την υπογραφή της Σύμβασης, ενώ στους λοιπούς Προσφέροντες μέσα σε πέντε (5) ημέρες από την ημερομηνία ανακοίνωσης της Κατακύρωσης.

Η εγγύηση συμμετοχής εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκόσμιου Οργανισμού Εμπορίου, η οποία κυρώθηκε με το Νόμο 2513/1997, και έχουν, σύμφωνα με την νομοθεσία των κρατών αυτών, το δικαίωμα αυτό.

Εγγυήσεις που εκδίδονται σε άλλο κράτος, εκτός της Ελλάδας, θα συνοδεύονται από νόμιμη μετάφρασή τους στην Ελληνική γλώσσα.

Η εγγύηση συμμετοχής πρέπει να συνταχθεί σύμφωνα με το υπόδειγμα του **Παραρτήματος Γ**. Σε περίπτωση ένωσης προσώπων ή κοινοπραξιών, οι εγγυήσεις περιλαμβάνουν και τον όρο ότι η εγγύηση καθενός εξ αυτών που συνιστά την ένωση καλύπτει τις υποχρεώσεις όλων των μελών της ένωσης. Σε περίπτωση ενώσεων προσώπων ή κοινοπραξιών το άθροισμα των εγγυητικών των μελών της ένωσης ή της κοινοπραξίας θα ισούται με το ανωτέρω ποσό.

Σε περίπτωση που ο Ανάδοχος στον οποίο θα κατακυρωθεί ο διαγωνισμός αρνηθεί να υπογράψει εμπρόθεσμα τη Σύμβαση ή να καταθέσει πριν την υπογραφή της Σύμβασης την εγγύηση καλής εκτέλεσης, σύμφωνα με τα οριζόμενα στο άρθρο 6.2 κατωτέρω, ή να εκπληρώσει εμπρόθεσμα οποιαδήποτε άλλη υποχρέωσή του που απορρέει από τη συμμετοχή του στο διαγωνισμό, αυτός κηρύσσεται έκπτωτος, οπότε η εγγύηση συμμετοχής καταπίπτει αυτοδικαίως υπέρ της Αναθέτουσας Αρχής.

## 4.3 Παραλαβή Προκήρυξης & Αίτηση - Παροχή Διευκρινίσεων

Κάθε ενδιαφερόμενος μπορεί να απευθύνεται στον Αρμόδιο Επικοινωνίας της Αναθέτουσας Αρχής όσο διάστημα διαρκεί το δικαίωμα υποβολής προσφορών και να παραλαμβάνει το πλήρες κείμενο της Προκήρυξης κατά τη διάρκεια των εργάσιμων ημερών και κατά τις ώρες 09:00 - 14:00. Το αντίτιμο για την παραλαβή του τεύχους ορίζεται στα 10€.

Η συμμετοχή στο διαγωνισμό προϋποθέτει και αποτελεί τεκμήριο ότι κάθε διαγωνιζόμενος έχει λάβει πλήρη γνώση και έχει αποδεχθεί ανεπιφύλακτα το σύνολο των όρων που περιέχονται στην Προκήρυξη περιλαμβανομένων των Παραρτημάτων της.

Οι παραλήπτες της Προκήρυξης υποχρεούνται, μέσα σε πέντε (5) εργάσιμες ημέρες από την παραλαβή της, να την ελέγξουν από άποψη πληρότητας σύμφωνα με τον πίνακα περιεχομένων και το συνολικό αριθμό σελίδων και, εφόσον διαπιστώσουν οποιαδήποτε παράλειψη, να το γνωρίσουν εγγράφως στην Αναθέτουσα Αρχή και να ζητήσουν νέο πλήρες αντίγραφο. Ενστάσεις κατά της νομιμότητας του διαγωνισμού με το αιτιολογικό της μη πληρότητας του παραληφθέντος αντιγράφου της Προκήρυξης θα απορρίπτονται ως απαράδεκτες.

Εφόσον από τους ενδιαφερόμενους ζητηθούν εγκαίρως τα σχετικά με τον προκηρυσσόμενο διαγωνισμό έγγραφα, αυτά παραδίδονται ή αποστέλλονται σε αυτούς μέσα σε έξι (6) εργάσιμες ημέρες από τη λήψη της σχετικής αίτησης. Σε περίπτωση επείγοντος, η προθεσμία αυτή μπορεί να συντμηθεί σε τέσσερις (4) ημέρες.

Σε περίπτωση που ζητηθούν από τους ενδιαφερόμενους συμπληρωματικές πληροφορίες σχετικές με τα έγγραφα του διαγωνισμού μέχρι οκτώ (8) ημέρες προ της εκπόνησης της προθεσμίας άσκησης της ένστασης του άρθρου 15 παρ. 2 περ. α του Π.Δ. 118/07, αυτές παρέχονται το αργότερα τρεις (3) ημέρες προς της εκπνοής της ως άνω προθεσμίας. Σε κάθε άλλη περίπτωση που ζητούνται από τους ενδιαφερόμενους προμηθευτές οι ως άνω συμπληρωματικές πληροφορίες, αυτές δίνονται το αργότερα εντός έξι (6) ημερών πριν από την ημερομηνία υποβολής των προσφορών, χωρίς ο προσφέρων να έχει δικαίωμα ένστασης δυνάμει του άρθρου 15 παρ. 2 περ. α του Π.Δ. 118/07.

Κανένας υποψήφιος δεν μπορεί σε οποιαδήποτε περίπτωση να επικαλεσθεί προφορικές απαντήσεις εκ μέρους της Αναθέτουσας Αρχής. Οι αιτήσεις παροχής διευκρινήσεων θα πρέπει να απευθύνονται υπόψη κας Άννας Κοδέλλα, τηλ. 27570 22807, fax 27570 23230 (Λεωνίδιο Αρκαδίας, Τ.Κ. 22300, Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ).

Μετά την κατάθεση και την αποσφράγιση των Προσφορών, διευκρινίσεις, τροποποιήσεις ή αποκρούσεις όρων της Προκήρυξης ή των προσφορών δεν γίνονται δεκτές και απορρίπτονται ως απαράδεκτες.

## 4.4 Τόπος - Χρόνος Υποβολής Προσφορών

**4.4.1** Οι ενδιαφερόμενοι θα υποβάλουν την προσφορά τους, μη εξαρτώμενη από όρο, προϋπόθεση, αίρεση ή επιφύλαξη, στην Αναθέτουσα Αρχή, Λεωνίδιο Αρκαδίας, Τ.Κ. 22300, μέχρι τις **23 Σεπτεμβρίου 2013,** ημέρα **Δευτέρα** και ώρα Ελλάδος **13.00** (καταληκτική ημερομηνία του διαγωνισμού). Προσφορά μπορεί να υποβληθεί και με συστημένη ταχυδρομική επιστολή που απευθύνεται στην Αναθέτουσα Αρχή. Όσες προσφορές υποβληθούν κατά τον τρόπο αυτό θα ληφθούν υπόψη εφόσον φθάσουν στην Αναθέτουσα Αρχή στις **23 Σεπτεμβρίου 2013,** ημέρα **Δευτέρα** και ώρα Ελλάδος **13.00**. Η Αναθέτουσα Αρχή δεν αναλαμβάνει καμία ευθύνη για τυχόν καθυστέρηση στην άφιξη των προσφορών, από οποιαδήποτε αιτία, που αποστέλλονται με τον ως άνω τρόπο.

**4.4.2** Προσφορές που υποβάλλονται μετά την ως άνω ημέρα και ώρα ή οι οποίες, αν και ταχυδρομήθηκαν έγκαιρα, έφθασαν στην Αναθέτουσα Αρχή μετά την ως άνω ημέρα και ώρα, δεν θα λαμβάνονται υπόψη και θα θεωρούνται ως μηδέποτε υποβληθείσες.

**4.4.3** Μετά την κατάθεση των προσφορών, η Επιτροπή Ανάθεσης θα τις αποσφραγίσει ενώπιον των Προσφερόντων ή των Εκπροσώπων τους, την **23η Σεπτεμβρίου 2013,** ημέρα **Δευτέρα** και ώρα Ελλάδος **14.00,** σύμφωνα με το άρθρο 5.1 της παρούσας Προκήρυξης.

## 4.5 Ισχύς Προσφορών

Οι προσφορές ισχύουν και δεσμεύουν τους Προσφέροντες για τέσσερις (4) μήνες από την επόμενη ημέρα της καταληκτικής ημερομηνίας του διαγωνισμού. Προσφορές που αναφέρουν χρόνο ισχύος μικρότερο από τον παραπάνω θα απορρίπτονται ως απαράδεκτες. Η ισχύς των προσφορών είναι δυνατό να παραταθεί, εφόσον ζητηθεί από την Αναθέτουσα Αρχή, κατ’ ανώτατο όριο για χρονικό διάστημα ίσο με το παραπάνω οριζόμενο.

Αν προκύψει ανάγκη παράτασης της ισχύος των προσφορών, η Αναθέτουσα Αρχή θα απευθύνει σχετικό αίτημα προς τους Προσφέροντες, πέντε (5) ημέρες πριν από τη λήξη ισχύος των προσφορών τους. Οι Προσφέροντες οφείλουν να απαντήσουν μέσα σε τρεις (3) ημέρες και, σε περίπτωση που αποδέχονται την αιτούμενη παράταση, να ανανεώσουν και τις εγγυήσεις συμμετοχής τους, εάν αυτές δεν ισχύουν και για τυχόν παρατάσεις.

Σε περίπτωση που η Κατακύρωση του διαγωνισμού ανακοινωθεί μετά τη λήξη της ισχύος της προσφοράς ή μετά τη λήξη τυχόν παράτασής της, η Κατακύρωση δεσμεύει τον υποψήφιο Ανάδοχο μόνο εφόσον αυτός την αποδεχθεί.

Οι Προσφέροντες δεν έχουν δικαίωμα να αποσύρουν την προσφορά τους ή μέρος αυτής μετά την κατάθεσή της. Σε περίπτωση που η προσφορά ή μέρος αυτής αποσυρθεί, ο διαγωνιζόμενος υπόκειται στις παρακάτω κυρώσεις:

(α) Έκπτωση και απώλεια κάθε δικαιώματος για κατακύρωση.

(β) Κατάπτωση της εγγύησης συμμετοχής χωρίς άλλη διατύπωση ή δικαστική ενέργεια.

## 4.6 Εναλλακτικές Προσφορές

Αντιπροσφορές, υποβολή περισσοτέρων της μίας προσφοράς ή εναλλακτικές προσφορές δεν γίνονται δεκτές σε καμία φάση του διαγωνισμού και σε καμία περίπτωση, απορρίπτονται δε ως απαράδεκτες.

## 4.7 Μερική Υποβολή Προσφορών

Προσφορές οι οποίες αφορούν μέρος των προκηρυσσόμενων με την παρούσα Υπηρεσιών δεν γίνονται δεκτές και απορρίπτονται ως απαράδεκτες.

## 4.8 Περιεχόμενο Προσφορών

Οι προσφορές θα συντάσσονται και θα υποβάλλονται σύμφωνα με το **Παράρτημα Β** της παρούσας Προκήρυξης.

Στην προσφορά πρέπει απαραίτητα να δηλώνει ο Προσφέρων ότι έλαβε γνώση των όρων της παρούσας Προκήρυξης και των Παραρτημάτων της, τους οποίους αποδέχεται πλήρως και ανεπιφυλάκτως. Προσφορές που παρουσιάζουν, κατά την κρίση της Επιτροπής Ανάθεσης ουσιώδεις αποκλίσεις από τους όρους της Προκήρυξης απορρίπτονται ως απαράδεκτες. Αντίθετα, δεν απορρίπτονται προσφορές εάν οι παρουσιαζόμενες αποκλίσεις κρίνονται επουσιώδεις.

Η Επιτροπή Ανάθεσης έχει το δικαίωμα αφού το κρίνει αναγκαίο, να ζητήσει από τον Προσφέροντα την παροχή διευκρινίσεων ή/και συμπληρωματικών στοιχείων σχετικά με το περιεχόμενο της προσφοράς του. Στην περίπτωση αυτή η παροχή των συγκεκριμένων διευκρινίσεων ή/και συμπληρωματικών στοιχείων είναι υποχρεωτική για τον Προσφέροντα και δεν θεωρείται αντιπροσφορά. Οι διευκρινίσεις θα παραδίδονται εγγράφως στην Επιτροπή Ανάθεσης εντός της προθεσμίας που αυτή θα ορίζει κατά περίπτωση, ενώ, από τις διευκρινίσεις που δίδονται από Προσφέροντες σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία για τα οποία ζητήθηκαν.

# 5. Διενέργεια διαγωνισμού

## 5.1 Αποσφράγιση Προσφορών

Η αποσφράγιση των προσφορών που έχουν έγκαιρα υποβληθεί ή αποσταλεί και παραληφθεί γίνεται δημόσια, παρουσία των Προσφερόντων που υπέβαλαν προσφορά ή των Εκπροσώπων τους, από την Επιτροπή Ανάθεσης.

Η Επιτροπή Ανάθεσης, αρμόδια για την παραλαβή και αποσφράγιση των προσφορών, προβαίνει στην έναρξη της διαδικασίας αποσφράγισης την ημερομηνία και ώρα που ορίζεται στην παρούσα Προκήρυξη. Η αποσφράγιση κάθε προσφοράς γίνεται με την ακόλουθη διαδικασία:

1. Αποσφραγίζεται ο κυρίως φάκελος που περιέχει τα δικαιολογητικά (βλ. δικαιολογητικά συμμετοχής και ελάχιστες προϋποθέσεις συμμετοχής των παρ. 1.1 & 1.2 του **Παραρτήματος Β**), καθώς και ο φάκελος της Τεχνικής Προσφοράς, μονογράφονται δε και σφραγίζονται από την Επιτροπή Ανάθεσης όλα τα δικαιολογητικά και τα στοιχεία της Τεχνικής Προσφοράς κατά φύλλο, παρουσία των Προσφερόντων ή των Εκπροσώπων τους. Ο φάκελος της Οικονομικής Προσφοράς δεν αποσφραγίζεται αλλά μονογράφεται και φυλάσσεται από την Επιτροπή Ανάθεσης. Η Επιτροπή Ανάθεσης καταγράφει τους Προσφέροντες σε πρακτικό παραλαβής και αποσφράγισης, το οποίο υπογράφει και σφραγίζει.

2. Μετά την αποσφράγιση των προσφορών, η Επιτροπή Ανάθεσης σε κλειστές συνεδριάσεις της, ελέγχει την ορθότητα και πληρότητα των δικαιολογητικών που έχουν υποβληθεί (βλ. δικαιολογητικά συμμετοχής και ελάχιστες προϋποθέσεις συμμετοχής των παρ. 1.1 & 1.2 του **Παραρτήματος Β**) και καταγράφει τα αποτελέσματα του ελέγχου σε πρακτικό της, το οποίο αποστέλλει στο Διοικητικό Συμβούλιο της Αναθέτουσας Αρχής για την έκδοση σχετικής απόφασης έγκρισης της διαδικασίας ελέγχου των δικαιολογητικών. Τα αποτελέσματα του ελέγχου των δικαιολογητικών ανακοινώνονται στους Προσφέροντες εγγράφως.

3. Η Επιτροπή Ανάθεσης προβαίνει, στη συνέχεια, στην αξιολόγηση των Τεχνικών Προσφορών των διαγωνιζομένων οι οποίοι δεν απορρίφθηκαν κατά τον έλεγχο των δικαιολογητικών ως ανωτέρω. Μετά την ολοκλήρωση του ελέγχου των Τεχνικών Προσφορών και της αξιολόγησής τους σύμφωνα με την παράγραφο 5.2 σημείο 1 κατωτέρω, η Ανάθεσης προχωρεί στη σύνταξη πρακτικού στο οποίο αναφέρονται τα αποτελέσματα της αξιολόγησης, το οποίο διαβιβάζει στο Διοικητικό Συμβούλιο της Αναθέτουσας Αρχής για την έκδοση σχετικής απόφασης έγκρισης της διαδικασίας τεχνικής αξιολόγησης. Τα αποτελέσματα της τεχνικής αξιολόγησης ανακοινώνονται στους συμμετέχοντες εγγράφως .

4. Οι φάκελοι των Οικονομικών Προσφορών θα αποσφραγισθούν από την Επιτροπή Ανάθεσης μετά την έκδοση της απόφασης έγκρισης της διαδικασίας τεχνικής αξιολόγησης από την Αναθέτουσα Αρχή και αφού παρέλθουν οι προθεσμίες για την άσκηση των προβλεπόμενων ειδικών βοηθημάτων. Η αποσφράγιση γίνεται σε ημερομηνία, ώρα και τόπο που θα γνωστοποιηθεί στους Προσφέροντες που δικαιούνται να παρίστανται στην αποσφράγιση των Οικονομικών Προσφορών, με σχετική ανακοίνωση της Επιτροπής Ανάθεσης, που θα τους αποσταλεί με fax ή έγγραφο τρεις (3) τουλάχιστον ημέρες προ της ημερομηνίας που θα αποσφραγισθούν οι Οικονομικές Προσφορές. Οι φάκελοι των Οικονομικών Προσφορών, για όσες προσφορές δεν κρίθηκαν, κατά την αξιολόγηση των τεχνικών και λοιπών στοιχείων, αποδεκτές, δεν αποσφραγίζονται αλλά επιστρέφονται, πριν την αποσφράγιση των Οικονομικών Προσφορών, στους Προσφέροντες από την Αναθέτουσα Αρχή. Η Επιτροπή Ανάθεσης, μετά την ολοκλήρωση του ελέγχου του περιεχομένου των Οικονομικών Προσφορών και της οικονομικής αξιολόγησης σύμφωνα με την παράγραφο 5.2 σημείο 2 κατωτέρω, κατατάσσει τις προσφορές σε συγκριτικό πίνακα κατά φθίνουσα σειρά του τελικού βαθμού που προκύπτει σύμφωνα με την παράγραφο 5.2 σημείο 3 κατωτέρω και συντάσσει πρακτικό στο οποίο καταγράφονται τα αποτελέσματα της οικονομικής αξιολόγησης και η τελική συγκριτική κατάταξη των Προσφερόντων. Το πρακτικό αυτό, μαζί με τα πρακτικά και όλα τα στοιχεία του φακέλου του διαγωνισμού, υποβάλλεται στο Διοικητικό Συμβούλιο της Αναθέτουσας Αρχής για την έκδοση σχετικής απόφασης έγκρισης και της Κατακύρωσης. Η απόφαση έγκρισης της συγκριτικής κατάταξης των Προσφερόντων ανακοινώνεται σε αυτούς εγγράφως.

Σε όλα τα στάδια του διαγωνισμού, τα πρακτικά, οι συγκριτικοί πίνακες και κάθε άλλο στοιχείο του διαγωνισμού υποβάλλονται στο Διοικητικό Συμβούλιο της Αναθέτουσας Αρχής σε εννιά (9) αντίτυπα.

## 5.2 Κριτήρια αξιολόγησης και διαδικασία βαθμολόγησης

Η αξιολόγηση και βαθμολόγηση των προσφορών γίνεται από την Επιτροπή Ανάθεσης.

Για την επιλογή του Αναδόχου θα πραγματοποιηθεί αξιολόγηση, αριθμητική βαθμολόγηση και υπολογισμός του τελικού βαθμού της κάθε προσφοράς, με βάση τα τεχνικά και οικονομικά στοιχεία που θα υποβάλουν οι Προσφέροντες νόμιμα και σύμφωνα με τους όρους της Προκήρυξης.

Η αξιολόγηση, βαθμολόγηση και κατάταξη με βάση τον τελικό βαθμό που θα λάβει η κάθε προσφορά θα γίνει με κριτήρια και μεθοδολογία που αναλύονται ως ακολούθως:

Μετά τον έλεγχο των δικαιολογητικών, σύμφωνα με τους όρους της παρούσας Προκήρυξης, βάσει του οποίου οι προσφορές κρίνονται τυπικά αποδεκτές ή τυπικά απαράδεκτες, ακολουθεί η αξιολόγηση των τεχνικών στοιχείων των προσφορών εκείνων που κρίθηκε ότι είναι τυπικά αποδεκτές.

Προσφορές που απορρίπτονται για τυπικούς λόγους αποκλείονται από τα επόμενα στάδια αξιολόγησης.

**1 Τεχνική Αξιολόγηση**

α. Η τεχνική αξιολόγηση των προσφορών θα γίνει με βαθμολόγηση των κριτηρίων, συμφώνως προς τον κατωτέρω πίνακα:

| **ΤΕΧΝΙΚΗ ΑΞΙΟΛΟΓΗΣΗ ΠΙΝΑΚΑΣ ΚΡΙΤΗΡΙΩΝ** | | |
| --- | --- | --- |
|  | ΚΡΙΤΗΡΙΟ | ΣΥΝΤΕΛΕΣΤΗΣ ΒΑΡΥΤΗΤΑΣ (%) |
| 1. | Θεματολογία παραδοτέων (περιγραφή – τεκμηρίωση – παρουσίαση) - Πληρότητα και Αρτιότητα της Εκτίμησης του Γενικού και Ειδικού Αντικειμένου του Έργου | 35 |
| 2. | Μεθοδολογία υλοποίησης & Χρονοδιάγραμμα | 20 |
| 3. | Επιστημονική και επικοινωνιακή παρουσίαση των παραδοτέων | 20 |
| 4. | Σχήμα Οργάνωσης και Διοίκησης - Αποτελεσματικότητα Ομάδας Έργου - Οργανόγραμμα και προσδιορισμός καθηκόντων. Τεκμηρίωση του οργανογράμματος σε σχέση με τις τεχνικές απαιτήσεις του Έργου | 25 |
|  | **Συνολική Βαθμολογία ΤΑ** | **100** |

β. Κάθε ένα από τα κριτήρια 1 έως 4 βαθμολογείται αυτόνομα με βάση τους 100 βαθμούς ως εξής:

* καθορίζεται σε 100 βαθμούς για τις περιπτώσεις που καλύπτονται ικανοποιητικά οι απαιτήσεις της Προκήρυξης.
* αυξάνεται από 100 μέχρι 110 βαθμούς στις περιπτώσεις που υπερκαλύπτονται οι απαιτήσεις της Προκήρυξης,
* μειώνεται μέχρι 70 βαθμούς στις περιπτώσεις που οι απαιτήσεις της προκήρυξης καλύπτονται στοιχειωδώς και δεν υπάρχουν αποκλίσεις από τους όρους της προκήρυξης.
* Στην περίπτωση που για ένα κριτήριο δεν καλύπτονται οι απαιτήσεις της προκήρυξης και οι αποκλίσεις είναι ουσιώδεις η βαθμολογία είναι μικρότερη από 70. Η βαθμολόγηση έστω και ενός κριτηρίου με βαθμό μικρότερο από 70 μονάδες συνεπάγεται απόρριψη του διαγωνιζομένου και αποκλεισμό από την περαιτέρω διαδικασία.

*Η απόκλιση κάλυψης υποχρεωτικών όρων καθώς και η υπερκάλυψη υποχρεωτικών ή προαιρετικών όρων θα εξετάζεται ανά κριτήριο και θα τεκμηριώνεται λεπτομερώς.*

γ. Η βαθμολόγηση εκάστου των κριτηρίων 1 έως 4 γίνεται σε ακέραιες μονάδες.

δ. Ο σταθμισμένος βαθμός κάθε κριτηρίου προκύπτει στη συνέχεια με βάση το συντελεστή βαρύτητας που αναφέρεται στον προηγούμενο πίνακα. Ο σταθμισμένος βαθμός κάθε κριτηρίου στρογγυλεύεται στον πλησιέστερο ακέραιο.

ε. Η συνολική βαθμολογία της τεχνικής αξιολόγησης (ΤΑ) του διαγωνιζομένου προκύπτει ως άθροισμα των σταθμισμένων βαθμών των κριτηρίων 1 έως 4 του παραπάνω πίνακα και στρογγυλεύεται στον πλησιέστερο ακέραιο.

στ. Συνολική βαθμολογία ΤΑ ενός διαγωνιζομένου μικρότερη από 70 μονάδες συνεπάγεται απόρριψη του διαγωνιζομένου και αποκλεισμό από την περαιτέρω διαδικασία.

**2 Οικονομική αξιολόγηση**

α. Έκαστος διαγωνιζόμενος βαθμολογείται για την οικονομική του προσφορά με τον τύπο:

ΟΑ = ΧΟΠ x 100  
ΟΠΔ

Όπου: ΟΑ = Βαθμολογία οικονομικής προσφοράς διαγωνιζομένου

ΧΟΠ = Χαμηλότερη οικονομική προσφορά μεταξύ όλων των διαγωνιζομένων

ΟΠΔ = Οικονομική προσφορά διαγωνιζομένου

β. Η βαθμολογία ΟΑ στρογγυλεύεται στον πλησιέστερο ακέραιο.

**3 Συνολική αξιολόγηση**

α. Ο τελικός βαθμός αξιολόγησης κάθε διαγωνιζομένου υπολογίζεται με τον τύπο:

Β = 0,80 (ΤΑ) + 0,20 (ΟΑ)

Όπου: Β = Ο τελικός βαθμός αξιολόγησης του διαγωνιζομένου

ΤΑ = Η βαθμολογία της τεχνικής αξιολόγησης του διαγωνιζομένου

(Βλέπε ανωτέρω παρα.1)

ΟΑ = Η βαθμολογία της οικονομικής αξιολόγησης του διαγωνιζομένου

(Βλέπε ανωτέρω παρα.2)

β. Ο τελικός βαθμός αξιολόγησης Β υπολογίζεται από τον παραπάνω τύπο με ακρίβεια ενός δεκάτου της μονάδας.

γ. Ανάδοχος αναδεικνύεται ο διαγωνιζόμενος που θα λάβει το μεγαλύτερο τελικό βαθμό αξιολόγησης Β.

Αυτονόητα, δεν θα πραγματοποιηθεί βαθμολόγηση για προσφορές που δεν πληρούν τους τυπικούς όρους του διαγωνισμού.

## 5.3 Αποτέλεσμα - Κατακύρωση - Γνωστοποίηση Αποτελέσματος

Κριτήριο ανάθεσης της Σύμβασης είναι αυτό της πλέον συμφέρουσας από οικονομική άποψη προσφοράς, σύμφωνα με τα οριζόμενα στην παράγραφο 5.2 ανωτέρω.

Η Κατακύρωση γίνεται με απόφαση του Διοικητικού Συμβουλίου της Αναθέτουσας Αρχής.

Η ανακοίνωση της Κατακύρωσης γίνεται εγγράφως προς τον επιλεγέντα Ανάδοχο. Από την ανακοίνωση του αποτελέσματος του διαγωνισμού στον Ανάδοχο, η Σύμβαση θεωρείται ότι έχει συναφθεί, το δε έγγραφο (Σύμβαση) που ακολουθεί έχει μόνον αποδεικτικό χαρακτήρα.

Η Αναθέτουσα Αρχή οφείλει να ενημερώσει εγγράφως τους υποψηφίους που αποκλείσθηκαν.

## 5.4 Διοικητικεσ προσφυγεσ – προσωρινη δικαστικη προστασια

Κάθε Υποψήφιος, που θα θεωρήσει ότι θίγεται από παράνομη, κατά την κρίση του, πράξη ή παράλειψη της Αναθέτουσας Αρχής, θα δικαιούται προσωρινής δικαστικής προστασίας, σύμφωνα με τις διατάξεις του Ν.3886/10 (ΦΕΚ 173/Α/10) περί δικαστικής προστασίας κατά την σύναψη δημοσίων συμβάσεων  με σκοπό την εναρμόνιση της  ελληνικής νομοθεσίας με τη νέα Οδηγία 2007/66 του Ευρωπαϊκού Κοινοβουλίου του Συμβουλίου.

Πριν από την έναρξη της διαδικασίας ενώπιον του αρμόδιου Δικαστηρίου, θα ασκηθεί υποχρεωτικά, εντός δέκα (10) ημερών, αφότου ο Ενδιαφερόμενος έλαβε γνώση της αντίστοιχης πράξης ή παράλειψης και ενώπιον της Αναθέτουσας Αρχής, προσφυγή, η οποία θα κοινοποιηθεί υποχρεωτικά στον θιγόμενο από τυχόν μερική ή ολική παραδοχή της. Η σχετική απόφαση της Αναθέτουσας Αρχής θα εκδοθεί εντός δέκα πέντε (15) ημερών από την άσκηση της προσφυγής, άλλως θα τεκμαίρεται σιωπηρή απόρριψή της.

Η αίτηση ασφαλιστικών μέτρων κατατίθεται στο αρμόδιο δικαστήριο  μέσα σε προθεσμία  δέκα (10) ημερών  από τη ρητή ή σιωπηρή απόρριψη της προδικαστικής προσφυγής  και δεν επιτρέπεται να περιέχει αιτιάσεις διαφορετικές από τις αιτιάσεις της προδικαστικής προσφυγής. Εφόσον  ασκηθεί  αίτηση ασφαλιστικών  μέτρων ο αιτών ειδοποιεί σχετικά την αναθέτουσα αρχή  με κάθε πρόσφορο μέσο, μέσα σε δέκα (10) ημέρες από την άσκηση  της αιτήσεως.

Η προθεσμία για την άσκηση προσφυγής και αίτησης ασφαλιστικών μέτρων, καθώς και η άσκηση αυτών, θα κωλύουν τη σύναψη της Σύμβασης, εκτός εάν με την προσωρινή διάταξη ο αρμόδιος δικαστής αποφανθεί διαφορετικά.

Η απόφαση ανάθεσης της σύμβασης περιλαμβάνει τα στοιχεία της παρ. 2 του αρ. 35 του π.δ. 60/2007 και αναφέρει τις προθεσμίες αναστολής σύναψης της σύμβασης, όπως προκύπτουν από την παρ. 2 του αρ. 5 του Ν. 3886/2010.

## 5.5 Ακύρωση Διαγωνισμού

Η Αναθέτουσα Αρχή, μετά από σχετική γνωμοδότηση της Επιτροπής Ανάθεσης, διατηρεί το δικαίωμα:

*(α)* να αποφασίσει τη ματαίωση, ακύρωση ή διακοπή του διαγωνισμού

*(β)* να αποφασίσει τη ματαίωση του διαγωνισμού και την επανάληψή του με τροποποίηση ή μη των όρων και των προδιαγραφών της Προκήρυξης

*(γ)* να αποφασίσει τη ματαίωση του διαγωνισμού και να προσφύγει στη διαδικασία της διαπραγμάτευσης, εφόσον ισχύουν οι νόμιμες προϋποθέσεις.

Σε περίπτωση ματαίωσης, ακύρωσης ή διακοπής του διαγωνισμού οι συμμετάσχοντες σε αυτόν δεν θα έχουν δικαίωμα αποζημίωσης για οποιοδήποτε λόγο.

# 6. Η Σύμβαση

## 6.1 Κατάρτιση & Υπογραφή Σύμβασης

Ο Προσφέρων στον οποίο κατακυρώνεται ο διαγωνισμός είναι υποχρεωμένος να προσέλθει, μέσα σε είκοσι (20) ημέρες από την κοινοποίηση της έγγραφης ειδοποίησης σε αυτόν της ανακοίνωσης της Κατακύρωσης με βεβαίωση παραλαβής, να υπογράψει τη Σύμβαση, προσκομίζοντας, ταυτόχρονα, τα στοιχεία που παρουσιάζονται παρακάτω.

Αν παρέλθει η παραπάνω προθεσμία των είκοσι (20) ημερών χωρίς ο Ανάδοχος να παρουσιασθεί για να υπογράψει τη Σύμβαση ή ο Ανάδοχος αρνηθεί να καταθέσει, προ της υπογραφής της Σύμβασης, οποιοδήποτε εκ των ανωτέρω εγγράφων και εγγυήσεων, η Αναθέτουσα Αρχή μπορεί να τον κηρύξει έκπτωτο και να αποφασίσει την ανάθεση του διαγωνισμού στον επόμενο κατά σειρά κατάταξης ή την επανάληψη του διαγωνισμού. Και στις δύο περιπτώσεις, η απόφαση λαμβάνεται σε βάρος του εκπτώτου Αναδόχου και επιφέρει τη λήψη κάθε μέτρου για την αποκατάσταση κάθε ζημιάς της Αναθέτουσας Αρχής.

*α. Δικαιολογητικά Κατακύρωσης - Έλληνες πολίτες:*

Πιστοποιητικό του οικείου Επιμελητηρίου, με το οποίο να πιστοποιείται αφενός η εγγραφή του Υποψηφίου Αναδόχου σε αυτό και το ειδικό επάγγελμά του ή βεβαίωση αρμόδιας αρχής με την οποία να πιστοποιείται η άσκηση του επαγγέλματός του κατά τη ημέρα διενέργειας του Διαγωνισμού, αφετέρου, ότι εξακολουθεί να παραμένει εγγεγραμμένος μέχρι της επίδοσης της σχετικής έγγραφης ειδοποίησης.

Απόσπασμα ποινικού μητρώου έκδοσης του τελευταίου τριμήνου πριν από την κοινοποίηση της σχετικής έγγραφης ειδοποίησης από το οποίο να προκύπτει ότι δεν έχει καταδικασθεί με αμετάκλητη δικαστική απόφαση (α) για κάποιο από τα αδικήματα της παρ. 1 του άρθρου 43 του ΠΔ 60/2007, (β) για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής του δραστηριότητας ή (γ) για κάποιο από τα αδικήματα της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό πτώχευση και δεν τελεί σε διαδικασία κήρυξης πτώχευσης. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Υπεύθυνη δήλωση του Ν. 1599/1986, στην οποία ο Υποψήφιος Ανάδοχος θα δηλώνει όλους τους οργανισμούς κοινωνικής ασφάλισης (κύριας και επικουρικής) στους οποίους οφείλει να καταβάλει εισφορές για το απασχολούμενο από αυτόν προσωπικό.

Πιστοποιητικά που εκδίδονται από αρμόδια κατά περίπτωση αρχή, από τα οποία να προκύπτει ότι κατά την ημερομηνία της σχετικής έγγραφης ειδοποίησης, ο Υποψήφιος Ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Υπεύθυνη δήλωση του Ν. 1599/1986 στην οποία ο Υποψήφιος Ανάδοχος θα δηλώνει ότι έλαβε γνώση όλων των όρων της Προκήρυξης, τους οποίος αποδέχεται ανεπιφύλακτα.

Σε περίπτωση που ορισμένα από τα πιο πάνω δικαιολογητικά δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, **πρέπει** επί ποινή αποκλεισμού να αναπληρωθούν με ένορκη βεβαίωση του Υποψηφίου Αναδόχου ενώπιον συμβολαιογράφου ή Ειρηνοδίκη στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στον Υποψήφιο Ανάδοχο οι ανωτέρω νομικές καταστάσεις. Η ένορκη αυτή βεβαίωση, έκδοσης του τελευταίου τριμήνου πριν την κοινοποίηση της σχετικής έγγραφης ειδοποίησης, θα υποβληθεί υποχρεωτικά μαζί με τα δικαιολογητικά του ανωτέρω πίνακα μετά τη σχετική έγγραφα ειδοποίηση.

*β. Δικαιολογητικά Κατακύρωσης - Αλλοδαποί Πολίτες:*

Πιστοποιητικό της αρμόδιας αρχής της χώρας εγκατάστασης του Υποψηφίου Αναδόχου, από το οποίο να προκύπτει ότι ήταν εγγεγραμμένος στα μητρώα του οικείου Επιμελητηρίου ή σε ισοδύναμες επαγγελματικές οργανώσεις, κατά την ημέρα διενέργειας του Διαγωνισμού και εξακολουθεί να παραμείνει εγγεγραμμένος μέχρι της επίδοσης της σχετικής έγγραφης ειδοποίησης.

Απόσπασμα ποινικού μητρώου ή ισοδύναμο έγγραφο αρμόδιας δικαστικής ή διοικητικής αρχής της χώρας εγκατάστασης του Υποψηφίου Αναδόχου, έκδοσης του τελευταίου τριμήνου πριν από την κοινοποίηση της σχετικής έγγραφης ειδοποίησης, από το οποίο να προκύπτει ότι δεν έχει καταδικασθεί με αμετάκλητη δικαστική απόφαση (α) για κάποιο από τα αδικήματα της παρ. 1 του άρθρου 43 του ΠΔ 60/2007, (β) για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής του δραστηριότητας ή (γ) για κάποιο από τα αδικήματα της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό πτώχευση και δεν τελεί σε διαδικασία κήρυξης πτώχευσης. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Υπεύθυνη δήλωση του Ν. 1599/1986 ή ένορκη βεβαίωση ενώπιον αρμόδιας αρχής ή συμβολαιογράφου ή, αν στη χώρα του Υποψηφίου αναδόχου δεν προβλέπεται ένορκη βεβαίωση, υπεύθυνη δήλωση ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού, στην οποία ο Υποψήφιος ανάδοχος θα δηλώνει όλους τους οργανισμούς κοινωνικής ασφάλισης (κύριας και επικουρικής) στους οποίους οφείλει να καταβάλει εισφορές για το απασχολούμενο από αυτόν προσωπικό.

Πιστοποιητικά που εκδίδονται από αρμόδια κατά περίπτωση αρχή, από τα οποία να προκύπτει ότι κατά την ημερομηνία της σχετικής έγγραφης ειδοποίησης, ο Υποψήφιος Ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Υπεύθυνη δήλωση του Ν. 1599/1986 ή ένορκη βεβαίωση ενώπιον αρμόδιας αρχής ή συμβολαιογράφου ή, αν στη χώρα του Υποψηφίου Αναδόχου δεν προβλέπεται ένορκη βεβαίωση, υπεύθυνης δήλωση ενώπιον δικαστικής ή διοικητικής αρχής, συμβολαιογράφου ή αρμοδίου επαγγελματικού οργανισμού, στην οποία ο Υποψήφιος Ανάδοχος θα δηλώνει ότι έλαβε γνώση όλων των όρων της Προκήρυξης, τους οποίους αποδέχεται ανεπιφύλακτα.

Σε περίπτωση που στη χώρα του Υποψηφίου Αναδόχου ορισμένα από τα πιο πάνω δικαιολογητικά δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, **πρέπει** επί ποινή αποκλεισμού να αναπληρωθούν με ένορκη βεβαίωση του Υποψηφίου Αναδόχου ή, στα κράτη όπου δεν προβλέπεται ένορκη βεβαίωση, με Υπεύθυνη Δήλωση του Υποψηφίου Αναδόχου ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας του, στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στον Υποψήφιο Ανάδοχο οι ανωτέρω νομικές καταστάσεις. Η ένορκη αυτή βεβαίωση, έκδοσης του τελευταίου τριμήνου πριν την κοινοποίηση της σχετικής έγγραφης ειδοποίησης, θα υποβληθεί υποχρεωτικά μαζί με τα δικαιολογητικά του ανωτέρω πίνακα μετά τη σχετική έγγραφα ειδοποίηση.

*γ. Δικαιολογητικά Κατακύρωσης - Ημεδαπά Νομικά Πρόσωπα:*

Πιστοποιητικό του οικείου Επιμελητηρίου, με το οποίο να πιστοποιείται αφενός η εγγραφή του Υποψηφίου Αναδόχου σε αυτό και το ειδικό επάγγελμά του ή βεβαίωση αρμόδιας αρχής με την οποία να πιστοποιείται η άσκηση του επαγγέλματός του κατά τη ημέρα διενέργειας του Διαγωνισμού, αφετέρου, ότι εξακολουθεί να παραμένει εγγεγραμμένος μέχρι της επίδοσης της σχετικής έγγραφης ειδοποίησης.

Απόσπασμα ποινικού μητρώου ή άλλο ισοδύναμο έγγραφο αρμόδιας διοικητικής ή δικαστικής αρχής, έκδοσης του τελευταίου τριμήνου πριν από την κοινοποίηση της σχετικής έγγραφης ειδοποίησης από το οποίο να προκύπτει ότι: (α) ομόρρυθμοι εταίροι και διαχειριστές Ο.Ε. και Ε.Ε., (β) διαχειριστές Ε.Π.Ε., (γ) Πρόεδρος και Διευθύνων Σύμβουλος Α.Ε. και (δ) οι νόμιμοι εκπρόσωποι κάθε άλλου νομικού προσώπου δεν έχουν καταδικασθεί με αμετάκλητη δικαστική απόφαση (α) για κάποιο από τα αδικήματα της παρ. 1 του άρθρου 43 του ΠΔ 60/2007, (β) για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής τους δραστηριότητας ή (γ) για κάποιο από τα αδικήματα της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.

Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό πτώχευση και δεν τελεί σε διαδικασία κήρυξης πτώχευσης.

Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α’ 101), όπως ισχύει, ή άλλες ανάλογες καταστάσεις και ότι δεν τελεί υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων., Τα εν λόγω πιστοποιητικά εκδίδονται σύμφωνα με το άρθρο 6 παρ. 2 εδ. γ’ περ. (4) του Π.Δ. 118/2007.

Υπεύθυνη δήλωση του Ν. 1599/1986, στην οποία ο νόμιμος εκπρόσωπος του Υποψηφίου Αναδόχου θα δηλώνει όλους του οργανισμούς κοινωνικής ασφάλισης (κύριας και επικουρικής) στους οποίους ο Υποψήφιος Ανάδοχος οφείλει να καταβάλει εισφορές για το απασχολούμενο από αυτόν προσωπικό.

Πιστοποιητικά που εκδίδονται από αρμόδια κατά περίπτωση αρχή, από τα οποία να προκύπτει ότι κατά την ημερομηνία της σχετικής έγγραφης ειδοποίησης, ο Υποψήφιος Ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους.

Υπεύθυνη δήλωση του Ν. 1599/1986 στην οποία ο νόμιμος εκπρόσωπος του Υποψηφίου Αναδόχου θα δηλώνει ότι ο Υποψήφιος Ανάδοχος έλαβε γνώση όλων των όρων της Προκήρυξης, τους οποίος αποδέχεται ανεπιφύλακτα.

Όλα τα έγγραφα από τα οποί προκύπτει η σύσταση και η εκπροσώπηση του Υποψηφίου Αναδόχου, και η τήρηση των προβλεπόμενων στον νόμο διατυπώσεων δημοσιότητας για τη σύσταση του Υποψηφίου Αναδόχου, την τροποποίηση του καταστατικού του και τον διορισμό των εκπροσώπων του.

Σε περίπτωση που ορισμένα από τα πιο πάνω δικαιολογητικά δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, **πρέπει** επί ποινή αποκλεισμού να αναπληρωθούν με ένορκη βεβαίωση του νομίμου εκπροσώπου του Υποψηφίου Αναδόχου ενώπιον συμβολαιογράφου ή Ειρηνοδίκη στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στον Υποψήφιο Ανάδοχο οι ανωτέρω νομικές καταστάσεις. Η ένορκη αυτή βεβαίωση, έκδοσης του τελευταίου τριμήνου πριν την κοινοποίηση της σχετικής έγγραφης ειδοποίησης, θα υποβληθεί υποχρεωτικά μαζί με τα δικαιολογητικά του ανωτέρω πίνακα μετά τη σχετική έγγραφα ειδοποίηση.

*δ. Δικαιολογητικά Κατακύρωσης - Συνεταιρισμοί:*

Απόσπασμα ποινικού μητρώου ή άλλο ισοδύναμο έγγραφο αρμόδιας διοικητικής ή δικαστικής αρχής, έκδοσης του τελευταίου τριμήνου πριν από την κοινοποίηση της σχετικής έγγραφης ειδοποίησης από το οποίο να προκύπτει ότι ο Πρόεδρος του Διοικητικού Συμβουλίου δεν έχει καταδικασθεί με αμετάκλητη δικαστική απόφαση (α) για κάποιο από τα αδικήματα της παρ. 1 του άρθρου 43 του ΠΔ 60/2007, (β) για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής του δραστηριότητας ή (γ) για κάποιο από τα αδικήματα της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.

Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό πτώχευση και δεν τελεί σε διαδικασία κήρυξης πτώχευσης. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Πιστοποιητικό αρμόδιας δικαστικής ή διοικητικής Αρχής, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχες δεν τελεί υπό αναγκαστική διαχείριση και δεν τελεί υπό διαδικασία θέσης σε αναγκαστική διαχείριση. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Υπεύθυνη δήλωση του Ν. 1599/1986, στην οποία ο Υποψήφιος Ανάδοχος θα δηλώνει όλους τους οργανισμούς κοινωνικής ασφάλισης (κύριας και επικουρικής) στους οποίους οφείλει να καταβάλει εισφορές για το απασχολούμενο από αυτόν προσωπικό.

Πιστοποιητικά που εκδίδονται από αρμόδια κατά περίπτωση αρχή, από τα οποία να προκύπτει ότι κατά την ημερομηνία της σχετικής έγγραφης ειδοποίησης, ο Υποψήφιος Ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους. Σε περίπτωση εγκατάστασής του στην αλλοδαπή, το εν λόγω πιστοποιητικό εκδίδεται με βάση την ισχύουσα νομοθεσία της χώρας που είναι εγκατεστημένος, από την οποία και εκδίδεται το σχετικό πιστοποιητικό.

Βεβαίωση της αρμόδιας αρχής, ότι ο Υποψήφιος Ανάδοχος λειτουργεί και εκπροσωπείται νόμιμα.

Υπεύθυνη δήλωση του Ν. 1599/1986 στην οποία ο νόμιμος εκπρόσωπος του Υποψηφίου Αναδόχου θα δηλώνει ότι ο Υποψήφιος Ανάδοχος έλαβε γνώση όλων των όρων της Προκήρυξης, τους οποίος αποδέχεται ανεπιφύλακτα.

Σε περίπτωση που ορισμένα από τα πιο πάνω δικαιολογητικά δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, **πρέπει** επί ποινή αποκλεισμού να αναπληρωθούν με ένορκη βεβαίωση του νομίμου εκπροσώπου του Υποψηφίου Αναδόχου ενώπιον συμβολαιογράφου ή Ειρηνοδίκη στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στον Υποψήφιο Ανάδοχο οι ανωτέρω νομικές καταστάσεις. Η ένορκη αυτή βεβαίωση, έκδοσης του τελευταίου τριμήνου πριν την κοινοποίηση της σχετικής έγγραφης ειδοποίησης, θα υποβληθεί υποχρεωτικά μαζί με τα δικαιολογητικά του ανωτέρω πίνακα μετά τη σχετική έγγραφα ειδοποίηση.

*ε. Δικαιολογητικά Κατακύρωσης - Αλλοδαπά Νομικά Πρόσωπα:*

Πιστοποιητικό της αρμόδιας αρχής της χώρας προέλευσης του Υποψηφίου Αναδόχου, με το οποίο να πιστοποιείται αφενός η εγγραφή του Υποψηφίου Αναδόχου στο οικείο Επιμελητήριο και το ειδικό επάγγελμά του ή βεβαίωση αρμόδιας αρχής με την οποία να πιστοποιείται η άσκηση του επαγγέλματός του κατά την ημέρα διενέργειας του Διαγωνισμού, αφετέρου ότι εξακολουθεί να παραμένει εγγεγραμμένος μέχρι την επίδοση της σχετικής έγγραφης ειδοποίησης.

Απόσπασμα ποινικού μητρώου ή άλλο ισοδύναμο έγγραφο της αρμόδιας διοικητικής ή δικαστικής αρχής της χώρας προέλευσης του Υποψηφίου Αναδόχου, έκδοσης του τελευταίου τριμήνου πριν από την κοινοποίηση της σχετικής έγγραφης ειδοποίησης, από το οποίο να προκύπτει ότι ο νόμιμος εκπρόσωπος του Υποψηφίου Αναδόχου δεν έχει καταδικασθεί με αμετάκλητη δικαστική απόφαση (α) για κάποιο από τα αδικήματα της παρ. 1 του άρθρου 43 του ΠΔ 60/2007, (β) για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής του δραστηριότητας ή (γ) για κάποιο από τα αδικήματα της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

Πιστοποιητικό αρμόδιας δικαστικής ή διοικητικής Αρχής της χώρας προέλευσης του Υποψηφίου Αναδόχου, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό πτώχευση και δεν τελεί σε διαδικασία κήρυξης πτώχευσης.

Πιστοποιητικό αρμόδιας δικαστικής ή διοικητικής Αρχής της χώρας προέλευσης του Υποψηφίου Αναδόχου, έκδοσης τελευταίου εξαμήνου πριν την κοινοποίηση της σχετικής έγγραφης ειδοποίησης, από το οποίο να προκύπτει ότι ο Υποψήφιος Ανάδοχος δεν τελεί υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση ου ν. 1892/1990 (Α’ 101), όπως ισχύει, ή άλλες ανάλογες καταστάσεις και ότι δεν τελεί υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων ή άλλες ανάλογες καταστάσεις.

Υπεύθυνη δήλωση του Ν. 1599/1986 ή ένορκη βεβαίωση ενώπιον αρμόδιας αρχής ή συμβολαιογράφου ή, αν στη χώρα του Υποψηφίου αναδόχου δεν προβλέπεται ένορκη βεβαίωση, υπεύθυνη δήλωση ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού, στην οποία ο νόμιμος εκπρόσωπος του Υποψηφίου Αναδόχου θα δηλώνει όλους τους οργανισμούς κοινωνικής ασφάλισης (κύριας και επικουρικής) στους οποίους οφείλει να καταβάλει εισφορές για το απασχολούμενο από αυτόν προσωπικό.

Πιστοποιητικά που εκδίδονται από αρμόδια κατά περίπτωση αρχή της χώρας προέλευσης του Υποψηφίου Αναδόχου, από τα οποία να προκύπτει ότι κατά την ημερομηνία της σχετικής έγγραφης ειδοποίησης, ο Υποψήφιος Ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους

Υπεύθυνη δήλωση του Ν. 1599/1986 ή ένορκη βεβαίωση ενώπιον αρμόδιας αρχής ή συμβολαιογράφου ή, αν στη χώρα του Υποψηφίου Αναδόχου δεν προβλέπεται ένορκη βεβαίωση, υπεύθυνη δήλωση ενώπιον δικαστικής ή διοικητικής αρχής, συμβολαιογράφου ή αρμοδίου επαγγελματικού οργανισμού, στην οποία ο νόμιμος εκπρόσωπος του Υποψηφίου Αναδόχου θα δηλώνει ότι ο Υποψήφιος Ανάδοχος έλαβε γνώση όλων των όρων της Προκήρυξης, τους οποίους αποδέχεται ανεπιφύλακτα.

Όλα τα έγγραφα από τα οποία να προκύπτει η σύσταση και εκπροσώπηση του Υποψηφίου Αναδόχου και η τήρηση των προβλεπόμενων στο νόμο διατυπώσεων δημοσιότητας για τη σύσταση του Υποψηφίου Αναδόχου, την τροποποίηση του καταστατικού του και τον διορισμό των εκπροσώπων του.

Σε περίπτωση που στη χώρα του Υποψηφίου Αναδόχου ορισμένα από τα πιο πάνω δικαιολογητικά δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, **πρέπει** επί ποινή αποκλεισμού να αναπληρωθούν με ένορκη βεβαίωση του νομίμου εκπροσώπου του Υποψηφίου Αναδόχου ή, στα κράτη όπου δεν προβλέπεται ένορκη βεβαίωση, με Υπεύθυνη Δήλωση του νομίμου εκπροσώπου του Υποψηφίου Αναδόχου ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας του Υποψηφίου Αναδόχου, στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στον Υποψήφιο Ανάδοχο οι ανωτέρω νομικές καταστάσεις. Η ένορκη αυτή βεβαίωση, έκδοσης του τελευταίου τριμήνου πριν την κοινοποίηση της σχετικής έγγραφης ειδοποίησης, θα υποβληθεί υποχρεωτικά μαζί με τα δικαιολογητικά του ανωτέρω πίνακα μετά τη σχετική έγγραφα ειδοποίηση.

## 6.2 Εγγύηση καλής εκτέλεσης

Ο Προσφέρων στον οποίο θα κατακυρωθεί ο διαγωνισμός είναι υποχρεωμένος, το αργότερο κατά την υπογραφή της Σύμβασης, να καταθέσει εγγύηση καλής εκτέλεσης των όρων της Σύμβασης, το ύψος της οποίας αντιστοιχεί σε ποσοστό **10%** της συνολικής συμβατικής αξίας, μη συμπεριλαμβανομένου του Φ.Π.Α.. Σε περίπτωση ένωσης ή κοινοπραξίας προσώπων που υποβάλλουν κοινή προσφορά, η εγγύηση καλής εκτέλεσης πρέπει να είναι ενιαία στο όνομα όλων των μελών της ένωσης ή κοινοπραξίας.

Η εγγύηση καλής εκτέλεσης έχει χρόνο ισχύος μεγαλύτερο της συμβατικής ημερομηνίας οριστικής παραλαβής κατά δύο (2) μήνες και επιστρέφεται μετά την οριστική παραλαβή των Υπηρεσιών και ύστερα από την εκκαθάριση των τυχόν απαιτήσεων από τους συμβαλλομένους. Σε περίπτωση παράτασης της διάρκειας της Σύμβασης για οποιονδήποτε λόγο, θα παρατείνεται, αντίστοιχα, η διάρκεια ισχύος της εγγύησης καλής εκτέλεσης, χωρίς να θίγονται οι διατάξεις του άρθρου 9 περί κήρυξης του Αναδόχου έκπτωτου.

Η εγγύηση συμμετοχής εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκόσμιου Οργανισμού Εμπορίου, η οποία κυρώθηκε με το Νόμο 2513/1997, και έχουν, σύμφωνα με την νομοθεσία των κρατών αυτών, το δικαίωμα αυτό.

Εγγυητικές επιστολές που εκδίδονται σε άλλο κράτος, εκτός της Ελλάδας, θα συνοδεύονται από νόμιμη μετάφρασή τους στην Ελληνική γλώσσα. Η εγγύηση καλής εκτέλεσης πρέπει να συνταχθεί σύμφωνα με το υπόδειγμα του **Παραρτήματος Γ**.

## 6.3 Παρακολούθηση - Παραλαβή

Η παράδοση των Υπηρεσιών θα γίνεται τμηματικά με την περάτωση των επιμέρους παραδοτέων μέσα στις προθεσμίες που καθορίζονται στο χρονοδιάγραμμα παροχής των Υπηρεσιών.

Η παραλαβή των Υπηρεσιών θα γίνεται από την Επιτροπή Παρακολούθησης και Παραλαβής, της Αναθέτουσας Αρχής.

Ειδικότερα οι προθεσμίες παράδοσης καθορίζονται ως εξής:

**Α’ φάση (4 μήνες από την υπογραφή της σύμβασης) (20%)**

* Π1.1: Έκθεση εκπαιδευτικής αξιοποίησης και λειτουργίας της Φάμπρικας Λεωνιδίου
* Π1.2: Έκθεση παιδαγωγικού σχεδιασμού επιμορφωτικών προγραμμάτων εκπαιδευτικών
* Π1.3: Έκθεση παιδαγωγικού σχεδιασμού επιμορφωτικών προγραμμάτων σχολικής εκπαίδευσης και θερινού σχολείου
* Π1.4: Έκθεση παιδαγωγικού σχεδιασμού επιμορφωτικών προγραμμάτων για τη δια βίου μάθηση και την τοπική ανάπτυξη
* Π1.5: Έκθεση σχεδιασμού ψηφιακού εκπαιδευτικού υλικού και εκπαιδευτικών εφαρμογών
* Π1.6: Έκθεση μελέτης και ανάπτυξης δομής ψηφιακής βιβλιοθήκης, πληροφοριακών συστημάτων, διαλειτουργικότητας και μόνιμου σχήματος συνεργασιών / δομής και ροής πληροφοριών.
* Π1.7: Έκθεση πεπραγμένων – αναφοράς

**Β’ φάση (5 μήνες από την ολοκλήρωση της Α’ φάσης) (25%)**

* Π2.1: Ψηφιακό αποθετήριο πολιτιστικού και εκπαιδευτικού υλικού
* Π2.2: Σύστημα διαχείρισης χρηστών, επισημείωσης, οργάνωσης και προβολής υλικού και πολυκαναλικές εφαρμογές
* Π2.3: Εφαρμογή υποστήριξης κοινοτήτων ενδιαφέροντος
* Π2.4: Εκπαιδευτικό πρόγραμμα υποστήριξης διαχειριστών συστήματος και εφαρμογών και υποστηρικτικό υλικό
* Π2.5: Έκθεση πεπραγμένων – αναφοράς

**Γ’ φάση (4 μήνες από την ολοκλήρωση της Β’ φάσης) (25%)**

* Π3.1: Ανάπτυξη εκπαιδευτικού υλικού χρήσης των τεχνολογικών εφαρμογών και εκπόνησης εργαστηρίων από απόσταση
* Π3.2: Ανάπτυξη ηλεκτρονικού μαθήματος εκπαιδευτικής αξιοποίησης των εφαρμογών της Φάμπρικας από εκπαιδευτικούς
* Π3.3: Υλοποίηση εκπαιδευτικού προγράμματος και εργαστηρίου για εκπαιδευτικούς
* Π3.4: Συλλογή υλικού για την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση
* Π3.6: Συλλογή υλικού για το περιβάλλον, την αγροτική παραγωγή και τον Τουρισμό στην Τσακωνιά για τη σχολική εκπαίδευση
* Π4.1: Ανάπτυξη εκπαιδευτικού υλικού αξιοποίησης των τεχνολογικών εφαρμογών στη δια βίου μάθηση, τη διαγενεακή μάθηση και την τοπική ανάπτυξη
* Π4.2: 1ο Εργαστήριο συγκέντρωσης, κωδικοποίησης και τεκμηρίωσης πληροφορίας για την ιστορία και τον πολιτισμό της Τσακωνιάς

**Δ’ φάση (5 μήνες από την ολοκλήρωση της Γ’ φάσης) (30%)**

* Π3.5: Υλοποίηση εκπαιδευτικού προγράμματος και εργαστηρίων με θέμα την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση
* Π3.7: Οργάνωση και εκτέλεση τριήμερου διατοπικού και διακρατικού θερινού σχολείου Τσακωνιάς
* Π4.3: 2ο Εργαστήριο συγκέντρωσης, κωδικοποίησης και τεκμηρίωσης πληροφορίας για την ιστορία και τον πολιτισμό της Τσακωνιάς
* Π4.4: Υλοποίηση εκπαιδευτικού προγράμματος για την επιχειρηματικότητα και την καινοτομία
* Π4.5: Υλοποίηση εκπαιδευτικού προγράμματος για την ιστορία, το περιβάλλον και τα προϊόντα της Τσακωνιάς με στόχο την τοπική ανάπτυξη και τη δια βίου μάθηση
* Π3.8 - Π4.6: Έκθεση πεπραγμένων – αναφοράς

***Σημείωση:*** *Οι παραπάνω φάσεις και τα περιεχόμενά τους, είναι ενδεικτικές και μπορούν να διαφοροποιηθούν με τεκμηριωμένη πρόταση των διαγωνιζόμενων στο φάκελο της τεχνικής τους προσφοράς χωρίς όμως την αλλαγή του συνολικού χρόνου που προβλέπεται για την ολοκλήρωση του έργου.*

Η διαδικασία παραλαβής των επιμέρους παραδοτέων περιλαμβάνει:

• Παράδοση του κάθε επί μέρους παραδοτέου στην Επιτροπή Παρακολούθησης και Παραλαβής. Πιθανές παρατηρήσεις επί του παραδοτέου, από την Επιτροπή, θα παραδίδονται στον Ανάδοχο εντός δέκα (10) εργασίμων ημερών από την παράδοσή του. Ο Ανάδοχος θα είναι υποχρεωμένος να ενσωματώσει τις παρατηρήσεις της Επιτροπής Παρακολούθησης και Παραλαβής στα τελικά παραδοτέα εντός είκοσι (20) εργασίμων ημερών.

• Σε περίπτωση που το επανυποβαλλόμενο παραδοτέο δεν ικανοποιεί τα ελάχιστα κριτήρια αξιολόγησης ποιότητας, η Επιτροπή Παρακολούθησης και Παραλαβής εκθέτει εγγράφως τις παρατηρήσεις της και τις τυχόν απαιτούμενες παρεμβάσεις στο παραδοτέο του Αναδόχου εντός δέκα (10) εργασίμων ημερών και ο Ανάδοχος θα πρέπει να τις ενσωματώσει στο παραδοτέο εντός δεκαπέντε (15) εργασίμων ημερών. Εάν και μετά από τις επαναληπτικές παρατηρήσεις ο Ανάδοχος δεν συμμορφωθεί προς τις υποδείξεις της Επιτροπής Παρακολούθησης και Παραλαβής, κινούνται οι διαδικασίες κήρυξης του Αναδόχου έκπτωτου.

## 6.4 Τρόπος Πληρωμής

Η καταβολή της αμοιβής στον Ανάδοχο θα γίνει σε ευρώ, τμηματικά με την πρόοδο παροχής των Υπηρεσιών, σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων, ως ακολούθως:

* **ΦΑΣΗ Α’:** 20%
* **ΦΑΣΗ Β’:** 25%
* **ΦΑΣΗ Γ’:** 25%
* **ΦΑΣΗ Δ’:** 30%

Για όλες τις πληρωμές θα εκδίδονται τα απαραίτητα νόμιμα παραστατικά/δικαιολογητικά.

Από κάθε τιμολόγιο του Αναδόχου θα γίνονται οι νόμιμες παρακρατήσεις σύμφωνα με τους ισχύοντες εκάστοτε νόμους και σχετικές εγκυκλίους του Υπουργείου Οικονομίας και Οικονομικών.

Σε περίπτωση που ο Ανάδοχος είναι ένωση ή κοινοπραξία προσώπων, είναι δυνατό να προβλεφθεί στη Σύμβαση ότι το σύνολο των πληρωμών θα καταβάλλεται από την Αναθέτουσα Αρχή στο φυσικό ή νομικό πρόσωπο που έχει οριστεί ως ηγέτης της ένωσης ή κοινοπραξίας (project leader). Με την ως άνω καταβολή, επέρχεται εξόφληση έναντι κάθε μέλους της ένωσης ή κοινοπραξίας και ουδεμία αξίωση δύναται να προβληθεί κατά της Αναθέτουσας Αρχής.

# 7. Υποχρεώσεις αΝΑΔΟΧΟΥ

## 7.1 Ευθύνη Αναδοχου

Ο Ανάδοχος οφείλει να εκτελεί τα καθήκοντα που θα αναλάβει με τη Σύμβαση με τη δέουσα προσοχή και επιμέλεια και τις αρχές της καλής πίστης και των συναλλακτικών ηθών, σύμφωνα με τους όρους της Σύμβασης, της προσφοράς του, της παρούσας Προκήρυξης και της σχετικής νομοθεσίας, αλλιώς υποχρεούται να αποζημιώσει κατά νόμο την Αναθέτουσα Αρχή.

## 7.2 Ευθύνη Μελών Ένωσης / Κοινοπραξίας

Σε περίπτωση που ο Ανάδοχος αποτελείται από ένωση ή κοινοπραξία προσώπων, κάθε μέλος της ένωσης ή κοινοπραξίας ευθύνεται ευθέως, αλληλεγγύως και εις ολόκληρο έναντι της Αναθέτουσας Αρχής για την εκτέλεση της Σύμβασης. Τυχόν υφιστάμενες συμφωνίες μεταξύ των μελών της ένωσης ή κοινοπραξίας περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύνανται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών σε σχέση με την παροχή των Υπηρεσιών.

## 7.3 Υπεργολαβίες

Ο Ανάδοχος, για την παροχή των Υπηρεσιών, θα χρησιμοποιήσει τους υπεργολάβους που έχει προσδιορίσει στην προσφορά του, για το κατά περίπτωση αναφερόμενο στην προσφορά του τμήμα των Υπηρεσιών.

Οι υπεργολάβοι δεν αποκτούν οποιαδήποτε συμβατική σχέση με την Αναθέτουσα Αρχή.

Ο Ανάδοχος ευθύνεται για τις πράξεις, παραλείψεις και αμέλειες των υπεργολάβων και των εκπροσώπων ή των υπαλλήλων τους, όπως ακριβώς και για τις πράξεις, παραλείψεις ή αμέλειες του ιδίου, των εκπροσώπων ή των υπαλλήλων του.

Ο Ανάδοχος δικαιούται να αντικαταστήσει υπεργολάβο που έχει συμπεριλάβει στην προσφορά του σε περίπτωση διακοπής της συνεργασίας του με αυτόν ή να χρησιμοποιήσει και άλλον υπεργολάβο, μόνο εφόσον ο νέος υπεργολάβος ανταποκρίνεται στα αντίστοιχα κριτήρια επιλογής που ίσχυσαν για την ανάθεση της Σύμβασης.

Σε κάθε περίπτωση, η αντικατάσταση ή χρησιμοποίηση άλλου υπεργολάβου υπόκειται στην προηγούμενη έγγραφη έγκριση της Αναθέτουσας Αρχής. Για το σκοπό αυτό, ο Ανάδοχος ενημερώνει προηγουμένως την Αναθέτουσα Αρχή για τη διακοπή της συνεργασίας ή την πρόθεσή του να χρησιμοποιήσει και άλλον υπεργολάβο, κοινοποιώντας την ταυτότητα του νέου υπεργολάβου και το αντικείμενο που θα εκτελέσει, μαζί με την απαιτούμενη τεκμηρίωση για την απόδειξη της συνδρομής στο πρόσωπό του των κριτηρίων που ίσχυσαν για την ανάθεση της Σύμβασης.

Η Αναθέτουσα Αρχή δικαιούται να ζητήσει από τον Ανάδοχο την αντικατάσταση υπεργολάβου και κάθε άλλου προσώπου εμπλεκομένου στην παροχή των Υπηρεσιών που, κατά την βάσιμη και αιτιολογημένη κρίση της, δεν ανταποκρίνεται στις απαιτήσεις των Υπηρεσιών, ο δε Ανάδοχος υποχρεούται στην περίπτωση αυτή να ανταποκριθεί στην απαίτηση της Αναθέτουσας Αρχής, σε εύλογο χρονικό διάστημα που θα συμφωνηθεί από κοινού ότι απαιτείται για την εξεύρεση αντικαταστάτη.

Εάν ο Ανάδοχος συνάψει σύμβαση υπεργολαβίας χωρίς έγκριση, η Αναθέτουσα Αρχή δικαιούται, χωρίς προηγούμενη όχληση, να επιβάλει αυτοδικαίως τις κυρώσεις για αθέτηση της Σύμβασης και να κηρύξει τον Ανάδοχο έκπτωτο σύμφωνα με το Π.Δ. 394/1996, όπως αυτό ισχύει και δεν έρχεται σε αντίθεση με την Οδηγία 2004/18.

Σε κάθε περίπτωση, την πλήρη ευθύνη για την ολοκλήρωση των Υπηρεσιών φέρει αποκλειστικά ο Ανάδοχος.

## 7.4 Εμπιστευτικότητα

Καθ' όλη τη διάρκεια ισχύος της Σύμβασης, αλλά και μετά τη λήξη ή λύση αυτής, ο Ανάδοχος αναλαμβάνει την υποχρέωση να τηρήσει εμπιστευτικές και να μην γνωστοποιήσει σε οποιονδήποτε τρίτο, χωρίς την προηγούμενη προς τούτο έγγραφη συναίνεση της Αναθέτουσας Αρχής, οποιαδήποτε έγγραφα ή πληροφορίες που θα περιέλθουν σε γνώση του ή που ο ίδιος θα ανακαλύψει κατά την παροχή των Υπηρεσιών και την εκπλήρωση των συμβατικών του υποχρεώσεών. Περαιτέρω, ο Ανάδοχος υποχρεούται να μεριμνά ώστε το προσωπικό του, οι υπεργολάβοι του και κάθε συνεργαζόμενο με αυτόν πρόσωπο για την παροχή των Υπηρεσιών να τηρήσουν την ως άνω υποχρέωση.

Σε περίπτωση αθέτησης από τον Ανάδοχο της ως άνω υποχρέωσής του, η Αναθέτουσα Αρχή δικαιούται να απαιτήσει την αποκατάσταση τυχόν ζημίας της, την παύση της κοινοποίησης των εμπιστευτικών πληροφοριών και την παράλειψή της στο μέλλον, ενώ δικαιούται επίσης να κηρύξει τον Ανάδοχο έκπτωτο και να εφαρμόσει τις κυρώσεις του Π.Δ. 394/1996, όπως αυτό ισχύει και δεν έρχεται σε αντίθεση με την Οδηγία 2004/18.

Ο Ανάδοχος δεν δύναται να προβαίνει σε δημόσιες δηλώσεις σχετικά με τις Υπηρεσίες χωρίς την προηγούμενη προς τούτο έγγραφη συναίνεση της Αναθέτουσας Αρχής, ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στην Αναθέτουσα Αρχή και δεν δεσμεύει την Αναθέτουσα Αρχή, με κανένα τρόπο, χωρίς την προηγούμενη έγγραφη συναίνεσή της.

## 7.5 Εκχωρήσεις - Μεταβιβάσεις

Ο Ανάδοχος δεν δικαιούται να εκχωρήσει ή μεταβιβάσει σε οποιονδήποτε τρίτο τη Σύμβαση ή μέρος αυτής ή οποιοδήποτε δικαίωμα ή υποχρέωση απορρέει από αυτή, χωρίς την προηγούμενη έγγραφη συναίνεση της Αναθέτουσας Αρχής. Σε περίπτωση έγκρισης της οποιασδήποτε ως άνω εκχώρησης, οι όροι της Σύμβασης θα δεσμεύουν και τον αναφερόμενο τρίτο, ακόμη και εάν αυτός δεν τους έχει ρητά αποδεχθεί.

Εάν ο Ανάδοχος προβεί σε μεταβίβαση ή εκχώρηση χωρίς την προηγούμενη έγγραφη συναίνεση της Αναθέτουσας Αρχής, η τελευταία δικαιούται, χωρίς προηγούμενη όχληση, να επιβάλει αυτοδικαίως τις κυρώσεις για αθέτηση της Σύμβασης και να κηρύξει τον Ανάδοχο έκπτωτο σύμφωνα με το Π.Δ. 394/1996, όπως αυτό ισχύει και δεν έρχεται σε αντίθεση με την Οδηγία 2004/18.

## 7.6 Ανώτερα Βία

Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων στο μέτρο που η αδυναμία εκπλήρωσης οφείλεται σε περιστατικά ανωτέρας βίας, ως τέτοιων νοουμένων γεγονότων που βρίσκονται εκτός της σφαίρας επιρροής των μερών και τα οποία αντικειμενικά δεν θα μπορούσαν να αποτραπούν ούτε με την επίδειξη άκρως εξειδιασμένης επιμέλειας.

Ο Ανάδοχος, επικαλούμενος υπαγωγή της αδυναμίας εκπλήρωσης των υποχρεώσεών του σε γεγονός που εμπίπτει στην προηγούμενη παράγραφο, οφείλει να γνωστοποιήσει και επικαλεσθεί προς την Αναθέτουσα Αρχή τους σχετικούς λόγους και τα περιστατικά εντός είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Αναθέτουσα Αρχή οφείλει να απαντήσει εντός είκοσι (20) ημερών από τη λήψη του σχετικού αιτήματος του Αναδόχου, διαφορετικά, με την πάροδο άπρακτης της προθεσμίας, τεκμαίρεται η αποδοχή του αιτήματος.

# 8. Γενικοί όροι

## 8.1 Δημοσίευση Περίληψης Προκήρυξης

Περίληψη της Προκήρυξης αυτής, συνταγμένη κατά το οικείο Υπόδειγμα της Οδηγίας 2004/18/ΕΚ, όπως έχει τροποποιηθεί με την Οδηγία 2005/51/ΕΚ και τον Κανονισμό υπ΄ αριθ. 1564/2005 της Ευρ. Επιτροπής και κατά τα εκάστοτε ισχύοντα πρότυπα, θα σταλεί στην Υπηρεσία Επισήμων Δημοσιεύσεων της Ευρωπαϊκής Ένωσης και στην Τράπεζα Δεδομένων TED την 01/08/2013.

Περίληψη της παρούσας Διακήρυξης θα σταλεί για δημοσίευση: στην Υπηρεσία Επισήμων Εκδόσεων των Ευρωπαϊκών Κοινοτήτων την 01/08/2013 στο «Τεύχος Διακηρύξεων Δημοσίων Συμβάσεων» της Εφημερίδας της Κυβέρνησης την 01/08/2013, στα Επιμελητήρια (ΕΒΕΑ, ΤΕΕ, ΓΕΩΤΕΕ) και στον ΕΟΜΜΕΧ την 01/08/2013, σε 2 ημερήσιες οικονομικές εφημερίδες την 01/08/2013, σε μια τοπική εφημερίδα την 01/08/2013.

Το κόστος δημοσίευσης στον ελληνικό τύπο βαρύνει τον ανάδοχο.

Περίληψη της παρούσας Διακήρυξης (προκήρυξη) θα αναρτηθεί στον Πίνακα Ανακοινώσεων της Αναθέτουσας Αρχής και συγκεκριμένα στα γραφεία της Αναπτυξιακής Πάρνωνα.

## 8.2 Υποχρεωτικοί Όροι

Όλοι οι περιεχόμενοι στην παρούσα Προκήρυξη όροι και απαιτήσεις είναι υποχρεωτικοί για τους Προσφέροντες, εκτός εάν άλλως ορίζεται ρητά.

## 8.3 Τροποποιήσεις

Η Αναθέτουσα Αρχή διατηρεί το δικαίωμα - κατά την απόλυτη διακριτική της ευχέρεια - να ανακαλεί, μεταβάλλει, τροποποιεί, συμπληρώνει ή καταργεί οποτεδήποτε οποιουσδήποτε όρους της παρούσας χωρίς προηγούμενη γνωστοποίηση ή αιτιολόγηση. Ωστόσο, η Επιτροπή Ανάθεσης θα ενημερώνει εγγράφως όλους τους υποψήφιους μετά την πραγματοποίηση οποιασδήποτε τέτοιας τροποποίησης. Η Επιτροπή Ανάθεσης δύναται, επίσης, να απευθύνει περιοδικά ανακοινώσεις στους υποψήφιους, οι οποίες διευκρινίζουν ή αναλύουν τους όρους της παρούσας, αλλά δεν συνιστούν τροποποίηση αυτών.

## 8.4 Διακριτική Ευχέρεια Αναθέτουσας Αρχής

Ούτε η δημοσίευση της παρούσας Προκήρυξης, ούτε η υποβολή προσφορών, υποχρεώνουν την Αναθέτουσα Αρχή να συμβληθεί με οποιοδήποτε πρόσωπο, καθώς αναγνωρίζεται σε αυτή το δικαίωμα να κηρύξει το διαγωνισμό άκυρο και ανίσχυρο για οποιοδήποτε λόγο ή άνευ λόγου, σε οποιοδήποτε στάδιο, ακόμα και μετά την ημερομηνία υποβολής των προσφορών, χωρίς οι υποψήφιοι να δικαιούνται να προβάλουν οποιαδήποτε αξίωση.

## 8.5 Εφαρμοστέο Δίκαιο - Επίλυση Διαφορών

Η παρούσα Προκήρυξη και η Σύμβαση που θα καταρτισθεί με βάση αυτή διέπεται από το Ελληνικό και Κοινοτικό Δίκαιο.

Σε περίπτωση διαφορών που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της Σύμβασης ή εξ αφορμής αυτής, η Αναθέτουσα Αρχή και ο Ανάδοχος θα καταβάλλουν κάθε προσπάθεια για τη φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών.

Για κάθε διαφορά που δεν είναι δυνατό να επιλυθεί σύμφωνα με τα παραπάνω οριζόμενα, αρμόδια θα είναι τα Ελληνικά Δικαστήρια της Αθήνας.

## 8.6 Επικοινωνία - Γλώσσα

Όλες οι επικοινωνίες (προφορικές και γραπτές) μεταξύ των μερών θα γίνονται στην Ελληνική γλώσσα. Οπουδήποτε και οποτεδήποτε κατά τη διάρκεια ισχύος της Σύμβασης απαιτηθεί διερμηνεία ή μετάφραση από ή και προς τα ελληνικά για την επικοινωνία των μερών, αυτές θα εξασφαλίζονται με φροντίδα, δαπάνη και ευθύνη του Αναδόχου. Σε περίπτωση διαφωνίας μεταξύ της μετάφρασης και του πρωτοτύπου, υπερισχύει το πρωτότυπο.

# 9. ΛΥΣΗ - ΚΑΤΑΓΓΕΛΙΑ ΤΗΣ ΣΥΜΒΑΣΗΣ - ΕΚΠΤΩΣΗ ΑΝΑΔΟΧΟΥ

**9.1** Η Αναθέτουσα Αρχή δικαιούται να καταγγείλει τη Σύμβαση σε οποιαδήποτε από τις ακόλουθες περιπτώσεις:

*(α)* Ο Ανάδοχος δεν παρέχει τις Υπηρεσίες με τον τρόπο που ορίζεται στη Σύμβαση, παρά τις προς τούτο επανειλημμένες οχλήσεις της Αναθέτουσας Αρχής.

*(β)* Ο Ανάδοχος εκχωρεί τη Σύμβαση ή αναθέτει εργασίες υπεργολαβικά χωρίς την άδεια της Αναθέτουσας Αρχής.

*(γ)* Ο Ανάδοχος πτωχεύσει, τεθεί υπό αναγκαστική διαχείριση ή εκκαθάριση, λυθεί ή ανακληθεί η άδεια λειτουργίας του ή γίνουν πράξεις αναγκαστικής εκτέλεσης σε βάρος του, στο σύνολο ή σε σημαντικό μέρος των περιουσιακών του στοιχείων.

*(δ)* Εκδίδεται τελεσίδικη απόφαση κατά του Αναδόχου για αδίκημα σχετικό με την άσκηση του επαγγέλματός του.

Τα αποτελέσματα της καταγγελίας επέρχονται από την κοινοποίηση στον Ανάδοχο της εκ μέρους της Αναθέτουσας Αρχής καταγγελίας. Κατ’ εξαίρεση, η Αναθέτουσα Αρχή δύναται, κατ’ ενάσκηση διακριτικής της ευχέρειας, για όσες από τις περιπτώσεις καταγγελίας είναι αυτό δυνατό, να τάξει εύλογη (κατ’ αυτήν) προθεσμία θεραπείας της παράβασης, οπότε τα αποτελέσματα της καταγγελίας επέρχονται αυτόματα με την πάροδο της ταχθείσας προθεσμίας, εκτός εάν η Αναθέτουσα Αρχή γνωστοποιήσει εγγράφως προς τον Ανάδοχο ότι θεωρεί την παράβαση θεραπευθείσα.

**9.2** Με την μετά από καταγγελία της Αναθέτουσας Αρχής λύση της Σύμβασης, ο Ανάδοχος υποχρεούται μετά από αίτηση της Αναθέτουσας Αρχής:

α) Να απόσχει από την διενέργεια οποιασδήποτε εργασίας, έργου, παροχής υπηρεσιών ή εκτέλεσης υποχρέωσής του που πηγάζει από τη Σύμβαση, πλην εκείνων που επιβάλλονται για τη διασφάλιση προϊόντων, εργασιών και εγκαταστάσεων.

β) Να παραδώσει, σε χρόνο που θα προσδιορίσει η Αναθέτουσα Αρχή, όποια εργασία ή προϊόν (ολοκληρωμένο ή μη) έχει εκπονήσει ή έχει στην κατοχή του καθώς και τα πάσης φύσεως υποστηρικτικά έγγραφα και μέσα (μαγνητικά ή μη) και να μεριμνήσει όπως οι υπεργολάβοι και συνεργάτες του πράξουν το ίδιο.

γ) Να παραδώσει στην Αναθέτουσα Αρχή κάθε εξοπλισμό, υλικά ή άλλα αγαθά που αφορούν άμεσα ή έμμεσα τις Υπηρεσίες και ευρίσκονται στην κατοχή του, εγγυώμενος ότι οι υπεργολάβοι και συνεργάτες του θα πράξουν το ίδιο.

Το συντομότερο δυνατό μετά την καταγγελία της Σύμβασης, η Αναθέτουσα Αρχή βεβαιώνει την αξία του παρασχεθέντος μέρους των Υπηρεσιών καθώς και κάθε οφειλή έναντι του Αναδόχου κατά την ημερομηνία καταγγελίας.

Η Αναθέτουσα Αρχή αναστέλλει την καταβολή οποιουδήποτε ποσού πληρωτέου σύμφωνα με τη Σύμβαση προς τον Ανάδοχο μέχρις εκκαθάρισης των μεταξύ τους υποχρεώσεων και οι εγγυητικές επιστολές καταπίπτουν.

Η Αναθέτουσα Αρχή δύναται να αγοράσει, σε τιμές αγοράς, τις παρασχεθείσες υπηρεσίες που δεν έχει ακόμα πληρώσει. Οι όροι της αγοράς εναπόκεινται στην κρίση της Αναθέτουσας Αρχής.

Η Αναθέτουσα Αρχή δικαιούται να απαιτήσει πρόσθετα από τον Ανάδοχο αποζημίωση για κάθε ζημία που υπέστη μέχρι του ανώτατου ποσού του Συμβατικού Τιμήματος που αντιστοιχεί στην αξία του τμήματος των Υπηρεσιών που δεν μπορεί, λόγω πλημμελούς εκτέλεσης της Σύμβασης, να αξιοποιηθεί για τον προοριζόμενο σκοπό.

Η Αναθέτουσα Αρχή μπορεί να μειώσει το συμβατικό αντικείμενο χωρίς αποζημίωση, με διάλυση της Σύμβασης για τα εναπομένοντα στάδια των Υπηρεσιών. Για την άσκηση του δικαιώματος αυτού απευθύνει γραπτή εντολή προς τον Ανάδοχο.

Ως προς την κήρυξη του Αναδόχου έκπτωτου, ισχύουν οι διατάξεις του Π.Δ. 394/1996, όπως αυτό ισχύει και δεν έρχεται σε αντίθεση με την Οδηγία 2004/18.

**Λεωνίδιο, 31 Ιουλίου 2013**

|  |  |  |
| --- | --- | --- |
| **ΣΥΝΤΑΧΘΗΚΕ** |  | **ΕΛΕΓΧΘΗΚΕ & ΘΕΩΡΗΘΗΚΕ** |
| **Ο Συντάξας**  **Χαράλαμπος Λυσίκατος**  **Πολιτικός Μηχανικός** |  | **Η Υπεύθυνη Τεχνικής Υπηρεσίας**  **Ελένη Παυλοπούλου**  **Πολιτικός Μηχανικός** |

**ΕΓΚΡΙΘΗΚΕ**

**Με το υπ’ αριθ. 8/31-07-2013 πρακτικό συνεδρίασης του Διοικητικού Συμβουλίου της Αναπτυξιακής Πάρνωνα. Αναπτυξιακής Ανώνυμης Εταιρείας Ο.Τ.Α.**

# ΠΑΡΑΡΤΗΜΑ Α: ΠΕΡΙΓΡΑΦΗ ΥΠΗΡΕΣΙΩΝ

Οι υπηρεσίες που απαιτούνται για το έργο «**Εργαλεία Εκπαίδευσης**» είναι οι ακόλουθες:

**1. ΣΧΕΔΙΑΣΜΟΣ ΕΚΠΑΙΔΕΥΣΗΣ, ΥΛΙΚΟΥ ΚΑΙ ΤΕΧΝΟΛΟΓΙΚΩΝ ΕΦΑΡΜΟΓΩΝ**

Η ενότητα αυτή επικεντρώνεται στο σχεδιασμό της εκπαιδευτικής προσέγγισης που θα αξιοποιεί τις δυνατότητες του έργου της Φάμπρικας, τον τοπικό πλούτο, και τις δυνατότητες του διαδικτύου, καλύπτοντας τις ανάγκες και τους στόχους της περιοχής για ανάπτυξη, παιδεία, ανάπτυξη ικανοτήτων και καινοτομία. Για το σκοπό αυτό, θα γίνει λεπτομερής σχεδιασμός των εκπαιδευτικών προγραμμάτων που θα εκπονηθούν με στόχο την εκπαιδευτική κοινότητα (εκπαιδευτικοί, σχολεία, μαθητές, γονείς), τη δια βίου μάθηση (ενήλικες) και την επαγγελματική εκπαίδευση (νέοι και παλαιοί επιχειρηματίες, γυναικεία επιχειρηματικότητα). Στο πλαίσιο αυτό, θα εκπονηθεί και ο σχεδιασμός των απαιτούμενων πληροφοριακών συστημάτων, με έμφαση στη διαλειτουργικότητα, την ευχρηστία, την εκπαιδευτική αξιοποίηση του περιεχομένου, και την ψηφιακή ανάδειξη αυτού. Οι κύριες δραστηριότητες είναι οι ακόλουθες:

* + Εκπαιδευτική προσέγγιση και παιδαγωγικός σχεδιασμός, όπου θα αναλύεται η στρατηγική για την εκπαιδευτική αξιοποίηση και λειτουργία της Φάμπρικας.
  + Σχεδιασμός επιμορφωτικών προγραμμάτων για τη σχολική εκπαίδευση, τη δια βίου μάθηση και την τοπική ανάπτυξη.
  + Σχεδιασμός περιγραφών ψηφιακού υλικού, όπου θα αναλύονται οι τεχνολογικές και εκπαιδευτικές περιγραφές και προδιαγραφές των ψηφιακών τεκμηρίων.
  + Σχεδιασμός τεχνολογικών εφαρμογών και διαλειτουργικότητας με άλλα συστήματα, με βάση τη στρατηγική εκπαιδευτικής αξιοποίησης της Φάμπρικας και των απαιτήσεων της σχολικής εκπαίδευσης, της δια βίου μάθησης και της τοπικής ανάπτυξης.
  + Σχεδιασμός και οργάνωση λειτουργίας θερινού σχολείου.

**Ενδεικτικά Παραδοτέα:**

|  |  |
| --- | --- |
| **ΠΕ 1** | **Σχεδιασμός Εκπαίδευσης, Υλικού και Τεχνολογικών Εφαρμογών** |
| Π1.1 | Έκθεση εκπαιδευτικής αξιοποίησης και λειτουργίας της Φάμπρικας Λεωνιδίου |
| Π1.2 | Έκθεση παιδαγωγικού σχεδιασμού επιμορφωτικών προγραμμάτων εκπαιδευτικών |
| Π1.3 | Έκθεση παιδαγωγικού σχεδιασμού επιμορφωτικών προγραμμάτων σχολικής εκπαίδευσης και θερινού σχολείου |
| Π1.4 | Έκθεση παιδαγωγικού σχεδιασμού επιμορφωτικών προγραμμάτων για τη δια βίου μάθηση και την τοπική ανάπτυξη |
| Π1.5 | Έκθεση σχεδιασμού ψηφιακού εκπαιδευτικού υλικού και εκπαιδευτικών εφαρμογών |
| Π1.6 | Έκθεση μελέτης και ανάπτυξης δομής ψηφιακής βιβλιοθήκης, πληροφοριακών συστημάτων, διαλειτουργικότητας και μόνιμου σχήματος συνεργασιών / δομής και ροής πληροφοριών |
| Π1.7 | Έκθεση πεπραγμένων – αναφοράς |

**2. ΑΝΑΠΤΥΞΗ ΤΕΧΝΟΛΟΓΙΚΩΝ ΕΦΑΡΜΟΓΩΝ**

Στην ενότητα αυτή θα αναπτυχθούν οι απαραίτητες ψηφιακές εφαρμογές αξιοποίησης του (εκπαιδευτικού) υλικού και υποστήριξης της μάθησης. Στο πλαίσιο αυτό θα αναπτυχθεί ένα ολοκληρωμένο περιβάλλον συλλογής και τεκμηρίωσης του υλικού, διαλειτουργικό, καθώς και επιμέρους εφαρμογές που θα στοχεύουν στον εμπλουτισμό και αξιοποίηση του περιεχομένου. Οι εφαρμογές πρέπει να είναι εύχρηστες, προσπελάσιμες μέσω διαδικτύου και να παρέχουν πρόσβαση στο υλικό σε επισκέπτες (ψηφιακούς και μη) από κάθε είδους συσκευές. Οι βασικές δραστηριότητες που θα εκτελεστούν στην ενότητα αυτή είναι οι ακόλουθες:

* + Ανάπτυξη ενός ψηφιακού αποθετηρίου στο οποίο θα συγκεντρώνονται οι ψηφιακές αναπαραστάσεις τεκμηρίων της περιοχής, οι διασυνδέσεις με ψηφιακό υλικό που διατηρείται σε άλλα αποθετήρια, καθώς και τα χαρακτηριστικά που θα υποστηρίζουν την εκπαιδευτική τους αξιοποίηση.
  + Ανάπτυξη των απαραίτητων πολυκαναλικών εφαρμογών διαχείρισης χρηστών, επισημείωσης, οργάνωσης και προβολής του ψηφιακού υλικού για εκπαιδευτικούς σκοπούς.
  + Ανάπτυξη εφαρμογής υποστήριξης κοινοτήτων ενδιαφέροντος για τη δια βίου μάθηση.
  + Υλοποίηση ενός εκπαιδευτικού προγράμματος διάρκειας 16 ωρών κατ' ελάχιστον που θα αφορά στη διαχείριση και συντήρηση του ψηφιακού αποθετηρίου και των εφαρμογών που αναπτύχθηκαν, συνοδευόμενο από την απαραίτητη τεκμηρίωση.

**Ενδεικτικά Παραδοτέα:**

|  |  |
| --- | --- |
| **ΠΕ2** | **Ανάπτυξη Τεχνολογικών Εφαρμογών** |
| Π2.1 | Ψηφιακό αποθετήριο πολιτιστικού και εκπαιδευτικού υλικού |
| Π2.2 | Σύστημα διαχείρισης χρηστών, επισημείωσης, οργάνωσης και προβολής υλικού και πολυκαναλικές εφαρμογές |
| Π2.3 | Εφαρμογή υποστήριξης κοινοτήτων ενδιαφέροντος |
| Π2.4 | Εκπαιδευτικό πρόγραμμα υποστήριξης διαχειριστών συστήματος και εφαρμογών και υποστηρικτικό υλικό |
| Π2.5 | Έκθεση πεπραγμένων – αναφοράς |

**3. ΥΛΟΠΟΙΗΣΗ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΓΙΑ ΤΗ ΣΧΟΛΙΚΗ ΕΚΠΑΙΔΕΥΣΗ**

Με βάση την εκπαιδευτική προσέγγιση και τον παιδαγωγικό σχεδιασμό, θα αναπτυχθούν και υλοποιηθούν μέσω μεικτής μάθησης τα ακόλουθα εκπαιδευτικά προγράμματα για την ανάπτυξη των εκπαιδευτικών και μαθητών:

* + Υλοποίηση ενός εκπαιδευτικού προγράμματος για εκπαιδευτικούς σχολείων της Β' θμιας εκπαίδευσης σε επιχειρηματικότητα και καινοτομία στη σχολική εκπαίδευση, που θα περιλαμβάνει κατ' ελάχιστον 15 ώρες διδασκαλίας και πρακτικής εξάσκησης στη χρήση των εφαρμογών και την εκπαιδευτική αξιοποίηση του περιεχομένου, ένα τεύχος οδηγιών για τον εκπαιδευτικό και ένα ηλεκτρονικό μάθημα εξ' αποστάσεως εκπαίδευσης.
  + Υλοποίηση ενός εκπαιδευτικού προγράμματος για την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση (μαθητές), που θα περιλαμβάνει θεωρητική κατάρτιση τουλάχιστον 12 ωρών στους χώρους της Φάμπρικας, 2 εργαστήρια 6 ωρών τουλάχιστον σύνθεσης και παραγωγής νέου εκπαιδευτικού υλικού αξιοποιώντας τις ψηφιακές εφαρμογές που αναπτύχθηκαν, με την υποστήριξη του εκπαιδευτικού. Θα συνοδεύεται από το απαραίτητο υλικό υποστήριξης εκπόνησης εργαστηρίων από απόσταση.
  + Υλοποίηση εκπαιδευτικού προγράμματος για το περιβάλλον, την αγροτική παραγωγή και τον τουρισμό της Τσακωνιάς για τη σχολική εκπαίδευση (μαθητές), που θα περιλαμβάνει θεωρητική κατάρτιση τουλάχιστον 12 ωρών στους χώρους της Φάμπρικας, 2 εργαστήρια 6 ωρών τουλάχιστον σύνθεσης και παραγωγής νέου εκπαιδευτικού υλικού αξιοποιώντας τις ψηφιακές εφαρμογές που αναπτύχθηκαν, με την υποστήριξη του εκπαιδευτικού. Θα συνοδεύεται από το απαραίτητο υλικό υποστήριξης εκπόνησης εργαστηρίων από απόσταση.
  + Τριήμερο διατοπικό και διακρατικό θερινό σχολείο Τσακωνιάς, που θα περιλαμβάνει παρουσιάσεις από ντόπια σχολεία και επιστήμονες του χώρου, και το οποίο θα απευθύνεται σε σχολεία όλης της Ελλάδας και της Ευρώπης. Θα υπάρχει πρόνοια μετάφρασης στην Αγγλική γλώσσα και θα περιλαμβάνει δύο τουλάχιστον εργαστήρια εκπαιδευτικής αξιοποίησης των πόρων και των τεχνολογικών εφαρμογών που αναπτύχθηκαν.

**Ενδεικτικά Παραδοτέα:**

|  |  |
| --- | --- |
| **ΠΕ3** | **Υλοποίηση Εκπαιδευτικών Προγραμμάτων για τη Σχολική Εκπαίδευση** |
| Π3.1 | Ανάπτυξη εκπαιδευτικού υλικού χρήσης των τεχνολογικών εφαρμογών και εκπόνησης εργαστηρίων από απόσταση |
| Π3.2 | Ανάπτυξη ηλεκτρονικού μαθήματος εκπαιδευτικής αξιοποίησης των εφαρμογών της Φάμπρικας από εκπαιδευτικούς |
| Π3.3 | Υλοποίηση εκπαιδευτικού προγράμματος και εργαστηρίου για εκπαιδευτικούς |
| Π3.4 | Συλλογή υλικού για την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση |
| Π3.5 | Υλοποίηση εκπαιδευτικού προγράμματος και εργαστηρίων με θέμα την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση |
| Π3.6 | Συλλογή υλικού για το περιβάλλον, την αγροτική παραγωγή και τον Τουρισμό στην Τσακωνιά για τη σχολική εκπαίδευση |
| Π3.7 | Οργάνωση και εκτέλεση τριήμερου διατοπικού και διακρατικού θερινού σχολείου Τσακωνιάς |
| Π3.8 | Έκθεση πεπραγμένων – αναφοράς |

**4. ΥΛΟΠΟΙΗΣΗ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΚΑΙ ΣΕΜΙΝΑΡΙΩΝ ΓΙΑ ΤΗ ΔΙΑ ΒΙΟΥ ΜΑΘΗΣΗ ΚΑΙ ΤΗΝ ΤΟΠΙΚΗ ΑΝΑΠΤΥΞΗ**

Με βάση την εκπαιδευτική προσέγγιση και τον παιδαγωγικό σχεδιασμό, θα αναπτυχθούν και υλοποιηθούν μέσω μεικτής μάθησης τα ακόλουθα εκπαιδευτικά προγράμματα με στόχο την τοπική ανάπτυξη και τη δια βίου μάθηση:

* + Υλοποίηση δύο τουλάχιστον εργαστηρίων συγκέντρωσης, κωδικοποίησης και τεκμηρίωσης της πληροφορίας αναφορικά με την ιστορία και τον πολιτισμό της Τσακωνιάς. Θα συνοδεύεται από το απαραίτητο υλικό υποστήριξης εκπόνησης εργαστηρίων από απόσταση.
  + Υλοποίηση ενός εκπαιδευτικού προγράμματος με θέμα "Επιχειρηματικότητα και καινοτομία" για την τοπική ανάπτυξη και τη δια βίου μάθηση. Το πρόγραμμα θα απευθύνεται σε νέους και νέες που επιθυμούν να καινοτομήσουν και να αναπτύξουν επιχειρηματική δραστηριότητα εμπνευσμένοι από την τοπική κουλτούρα και πολιτισμό, θα έχει διάρκεια τουλάχιστον 15 ωρών και θα περιλαμβάνει εκπαίδευση και χρήση στην εφαρμογή υποστήριξης της κοινότητας ενδιαφέροντος και το απαραίτητο συνοδευτικό υλικό.
  + Υλοποίηση ενός εκπαιδευτικού προγράμματος για την ιστορία, το περιβάλλον και τα προϊόντα της Τσακωνιάς για την τοπική ανάπτυξη και τη δια βίου μάθηση. Το πρόγραμμα θα έχει διάρκεια τουλάχιστον 20 ωρών και θα απευθύνεται σε ενήλικες.

**Ενδεικτικά παραδοτέα:**

|  |  |
| --- | --- |
| **ΠΕ4** | **Υλοποίηση Εκπαιδευτικών Προγραμμάτων και Σεμιναρίων για τη Δια Βίου Μάθηση και την Τοπική Ανάπτυξη** |
| Π4.1 | Ανάπτυξη εκπαιδευτικού υλικού αξιοποίησης των τεχνολογικών εφαρμογών στη δια βίου μάθηση, τη διαγενεακή μάθηση και την τοπική ανάπτυξη |
| Π4.2 | 1ο Εργαστήριο συγκέντρωσης, κωδικοποίησης και τεκμηρίωσης πληροφορίας για την ιστορία και τον πολιτισμό της Τσακωνιάς |
| Π4.3 | 2ο Εργαστήριο συγκέντρωσης, κωδικοποίησης και τεκμηρίωσης πληροφορίας για την ιστορία και τον πολιτισμό της Τσακωνιάς |
| Π4.4 | Υλοποίηση εκπαιδευτικού προγράμματος για την επιχειρηματικότητα και την καινοτομία |
| Π4.5 | Υλοποίηση εκπαιδευτικού προγράμματος για την ιστορία, το περιβάλλον και τα προϊόντα της Τσακωνιάς με στόχο την τοπική ανάπτυξη και τη δια βίου μάθηση |
| Π4.6 | Έκθεση πεπραγμένων – αναφοράς |

# Παράρτημα Β: ΠΕΡΙΕΧΟΜΕΝΟ ΠΡΟΣΦΟΡΩΝ

Οι προσφορές των υποψηφίων για να γίνουν δεκτές πρέπει να παραδοθούν μέσα στο χρονικό διάστημα που ορίζει η Προκήρυξη. Οι προσφορές τοποθετούνται μέσα σε ένα **σφραγισμένο φάκελο** αποτελούμενο από ένα (1) πρωτότυπο και ένα (1) αντίγραφο, είναι δακτυλογραφημένες και υποχρεωτικά στην Ελληνική γλώσσα, εκτός από τους τεχνικούς όρους που είναι δυνατόν να αναφέρονται και στην Αγγλική γλώσσα ή, εφόσον αυτοί δεν μπορούν να αποδοθούν στην Ελληνική, μόνο στην Αγγλική.

Το ένα πρωτότυπο θα είναι μονογεγραμμένο, θα φέρει την ένδειξη "ΠΡΩΤΟΤΥΠΟ" και θα υπερισχύει σε περίπτωση ασυμφωνίας του με το υπόλοιπα ένα (1) αντίγραφο. Σε περίπτωση βιβλιοδετημένων τευχών, μονογράφεται μόνο η πρώτη και η τελευταία σελίδα.

Η προσφορά υπογράφεται από τον Προσφέροντα ή τον Εκπρόσωπό του.

Σε περίπτωση ένωσης ή κοινοπραξίας προσώπων που υποβάλουν κοινή προσφορά, η προσφορά υπογράφεται υποχρεωτικά είτε από όλα τα μέλη που αποτελούν την ένωση ή κοινοπραξία είτε από τον Εκπρόσωπό τους.

Στον ενιαίο φάκελο κάθε προσφοράς πρέπει απαραίτητα να αναγράφονται ευκρινώς:

1. Η λέξη "ΠΡΟΣΦΟΡΑ" με κεφαλαία γράμματα.

2. Ο πλήρης τίτλος της Αναθέτουσας Αρχής: «ΑΝΑΠΤΥΞΙΑΚΗ ΠΑΡΝΩΝΑ – ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ ΟΤΑ»

3. Ο πλήρης τίτλος και αριθμός της Προκήρυξης.

4. Η ημερομηνία διενέργειας του διαγωνισμού.

5. Τα πλήρη στοιχεία του Προσφέροντος (επωνυμία και διεύθυνση), ενώ, σε περίπτωση ένωσης ή κοινοπραξίας προσώπων που υποβάλουν κοινή προσφορά, τα πλήρη στοιχεία (επωνυμία και διεύθυνση) κάθε μέλους.

Ο ενιαίος σφραγισμένος φάκελος κάθε προσφοράς θα περιλαμβάνει τρεις (3) επιμέρους ανεξάρτητους σφραγισμένους φακέλους με όλα τα σχετικά με την προσφορά στοιχεία και συγκεκριμένα:

**1. ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ**

Τα ζητούμενα δικαιολογητικά (βλ. δικαιολογητικά συμμετοχής και ελάχιστες προϋποθέσεις συμμετοχής των παραγράφων 1.1 & 1.2 κατωτέρω).

Τη δήλωση ορισμού αντικλήτου και τη δήλωση αποδοχής αυτού.

**2. ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ**

Ο φάκελος της τεχνικής προσφοράς περιέχει τα στοιχεία της τεχνικής προσφοράς του Προσφέροντος, όπως αυτά απαιτούνται από την παρούσα Προκήρυξη.

**3. ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ**

Ο φάκελος της οικονομικής προσφοράς περιέχει τα οικονομικά στοιχεία της προσφοράς του Προσφέροντος, όπως αυτά απαιτούνται από την παρούσα Προκήρυξη. Οι φάκελοι της τεχνικής και οικονομικής προσφοράς θα φέρουν επιπλέον τις ενδείξεις του κυρίως φακέλου της προσφοράς. Το περιεχόμενο των φακέλων εξειδικεύεται παρακάτω.

## 1. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ

Όπως αναφέρεται ανωτέρω, εκτός των άλλων στοιχείων που απαιτούνται, στον κυρίως φάκελο της προσφοράς εσωκλείνονται τα απαραίτητα δικαιολογητικά συμμετοχής και οι ελάχιστες προϋποθέσεις συμμετοχής που προσδιορίζονται κατωτέρω.

**1.1. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Οι Προσφέροντες οφείλουν, μαζί με την προσφορά τους, να καταθέσουν, επί ποινή αποκλεισμού, τα εξής:

α. Εγγυητική Επιστολή Συμμετοχής στο Διαγωνισμό

β. Υπεύθυνη δήλωση της παρ. 4 του άρθρου 8 του Ν. 1599/1986 (Α’75), όπως εκάστοτε ισχύει, οποία:

1. Να αναγράφονται τα στοιχεία του Διαγωνισμού
2. Να δηλώνεται ότι, μέχρι και την ημέρα υποβολής της προσφοράς τους:

* δεν έχουν καταδικαστεί με αμετάκλητη απόφαση για κάποιο αδίκημα από τα αναφερόμενα στην περίπτωση (1) του εδ. α της παρ. 2 του άρθρου 6 του Π.Δ. 118/2007,
* δεν τελούν σε κάποια από τις αναφερόμενες στην περίπτωση (2) του εδ. α της παρ. 2 καταστάσεις, του άρθρου 6 του Π.Δ. 118/2007
* είναι φορολογικά και ασφαλιστικά ενήμεροι ως προς τις υποχρεώσεις τους της περίπτωσης (3) του εδ. α της παρ. 2 του άρθρου 6 του Π.Δ. 118/2007
* είναι εγγεγραμμένοι στο οικείο Επιμελητήριο σύμφωνα με τα οριζόμενα στην περ. (4) του εδ. α της παρ. 2 και στην περ. (3) του εδ. β της παρ. 2 του άρθρου 6 του Π.Δ. 118/2007
* δεν τελούν σε κάποια από τις αναφερόμενες στην περ. (2) του εδ. γ της παρ. 2 κατάσταση του άρθρου 6 του Π.Δ. 118/2007

1. Να αναλαμβάνεται η υποχρέωση για την έγκαιρη και προσήκουσα προσκόμιση των δικαιολογητικών των πινάκων 1 έως 8 του παρόντος άρθρου, κατά περίπτωση και σύμφωνα με τους όρους και τις προϋποθέσεις των άρθρων 6 και 20 του Π.Δ. 118/2007.

γ. Εφόσον οι προμηθευτές συμμετέχουν στο Διαγωνισμό με αντιπρόσωπό τους, υποβάλλουν μαζί με την προσφορά, παραστατικό εκπροσώπησης.

Στην περίπτωση ένωσης ή κοινοπραξίας προσώπων που υποβάλλουν κοινή προσφορά, τα ανωτέρω έγγραφα παρέχονται για κάθε μέλος της ένωσης.

**1.2 Ελάχιστες Προϋποθέσεις Συμμετοχής**

Πρόσθετα, οι Προσφέροντες θα πρέπει να πληρούν και να τεκμηριώνουν επαρκώς, επί ποινή αποκλεισμού, τις παρακάτω ελάχιστες χρηματοοικονομικές και τεχνικές προϋποθέσεις συμμετοχής στο διαγωνισμό:

1. Κατάλληλη χρηματοοικονομική επάρκεια, η οποία αποδεικνύεται με την υποβολή των ισολογισμών του υποψηφίου κατά την τελευταία τριετία, σε περίπτωση που υποχρεούται στην έκδοση ισολογισμών, ή δήλωση περί του συνολικού ετησίου κύκλου εργασιών, σε περίπτωση που δεν υποχρεούται στην έκδοση ισολογισμών. Αν ο υποψήφιος δραστηριοποιείται για χρονικό διάστημα μικρότερο των τριών (3) ετών, θα πρέπει να καταθέσει τα αναφερόμενα έγγραφα για το χρονικό διάστημα της λειτουργίας του.

2. Κατάλληλες τεχνικές και επαγγελματικές ικανότητες, οι οποίες αποδεικνύονται με τα ακόλουθα:

(α) Γενικές πληροφορίες για την επιχειρηματική δομή (νομική μορφή, έτος ίδρυσης, οργάνωση, εύρος δραστηριοτήτων), την τεχνική υποδομή (γραφεία, εγκαταστάσεις, εξοπλισμός, λογισμικό), το απασχολούμενο προσωπικό και τη δυνατότητα παροχής των ζητούμενων υπηρεσιών, καθώς και περιγραφή των μέσων ποιοτικού ελέγχου των παρεχομένων από αυτόν υπηρεσιών.

(β) Βιογραφικά σημειώματα σύμφωνα με το **Παράρτημα Δ** της παρούσας από τα οποία να προκύπτουν οι τίτλοι σπουδών και τα επαγγελματικά προσόντα των στελεχών που θα ασχοληθούν με τις Υπηρεσίες (**μόνο για τα άτομα της παραγράφου 3.3**).

(γ) Περιγραφή πρόσφατων (των τελευταίων τριών χρόνων) σχετικών έργων, αναλόγου φύσεως και μεγέθους, που ολοκληρώθηκαν επιτυχώς από τον Προσφέροντα, στην Ελλάδα ή στο εξωτερικό. Θα πρέπει να εμφαίνεται αναλυτικά το αντικείμενο, η αμοιβή και το χρονικό διάστημα παροχής των υπηρεσιών, καθώς και οι αποδέκτες τους, δημόσιοι ή ιδιωτικοί φορείς. Θα πρέπει τα σχετικά στοιχεία να είναι εμπεριστατωμένα ώστε να δίνουν σαφή εικόνα της εμπειρίας του Προσφέροντος σε παρόμοιες με τις ζητούμενες υπηρεσίες. Αν οι παραλήπτες των έργων είναι φορείς του δημοσίου τομέα, οι παραδόσεις να αποδεικνύονται με πιστοποιητικό ή πρωτόκολλο παραλαβής που έχει εκδοθεί ή θεωρηθεί από την κατά περίπτωση αναθέτουσα αρχή. Αν ο παραλήπτης είναι ιδιώτης, ως στοιχείο τεκμηρίωσης υποβάλλεται είτε πιστοποιητικό που συντάσσει ο ιδιώτης, είτε απλή δήλωση του υποψηφίου στην οποία θα αναφέρονται υποχρεωτικά τα στοιχεία επικοινωνίας του υπευθύνου παραλαβής του έργου εκ μέρους του αντισυμβαλλομένου.

(δ) Αναφορά του τμήματος της Σύμβασης το οποίο προτίθεται να αναθέσει σε τρίτους υπό μορφή υπεργολαβίας.

Η Επιτροπή Ανάθεσης είναι δυνατόν να καλέσει τους Προσφέροντες να συμπληρώσουν τα υποβληθέντα δικαιολογητικά σύμφωνα με τις παραγράφους 1.1 και 1.2 ανωτέρω ή να τα αποσαφηνίσουν.

Στην **περίπτωση ένωσης ή κοινοπραξίας** προσώπων που υποβάλλουν κοινή προσφορά, τα ανωτέρω έγγραφα παρέχονται για κάθε μέλος της ένωσης, καθώς επίσης και τα κάτωθι επί ποινή αποκλεισμού:

*(α)* Συμφωνητικό μεταξύ των μελών της ένωσης / κοινοπραξίας όπου:

*-* να αναγράφεται και να οριοθετείται με σαφήνεια το ποσοστό συμμετοχής κάθε μέλους της ένωσης / κοινοπραξίας και το ειδικό μέρος του Έργου, το οποίο αυτό θα αναλάβει στα πλαίσια υλοποίησης του Έργου στο σύνολο της Προσφοράς,

*-* να δηλώνεται ένα μέλος της ένωσης / κοινοπραξίας ως υπεύθυνο για το συντονισμό και τη διοίκηση όλων των μελών της ένωσης / κοινοπραξίας (*project leader*),

*-* να αναφέρεται ο νόμιμος εκπρόσωπος κάθε μέλους της ένωσης / κοινοπραξίας και να ορίζεται κοινός εκπρόσωπος της ένωσης / κοινοπραξίας και των μελών της για τη συμμετοχή της στο διαγωνισμό και την εκπροσώπησή της και των μελών της έναντι της Αναθέτουσας Αρχής, ο οποίος (κοινός εκπρόσωπος) θα υπογράφει τις δηλώσεις και τα λοιπά στοιχεία της προσφοράς, περιλαμβανομένης της οικονομικής προσφοράς, εφόσον αυτές δεν είναι υπογεγραμμένες από όλα τα μέλη της ένωσης / κοινοπραξίας.

*(β)* Πράξη του αρμοδίου οργάνου κάθε μέλους της ένωσης / κοινοπραξίας από το οποίο να προκύπτει η έγκρισή του για:

- τη συμμετοχή του μέλους στην ένωση / κοινοπραξία,

- τη συμμετοχή του μέλους στο διαγωνισμό και

- το ποσοστό συμμετοχής του μέλους στην παροχή των Υπηρεσιών.

*(γ)* Υπεύθυνη δήλωση του Ν. 1599/1986 εξουσιοδότησης του προσώπου που υπογράφει προσφορά ή/και παρίσταται κατά την αποσφράγισή της για λογαριασμό των μελών της ένωσης / κοινοπραξίας.

*(δ)* Υπεύθυνη δήλωση του Ν. 1599/1986, στην οποία θα δηλώνει ο Υποψήφιος Ανάδοχος, ότι η προσφορά του συντάχθηκε σύμφωνα με τους όρους της παρούσας Διακήρυξης, της οποία έλαβε γνώση και ότι αποδέχεται ανεπιφύλακτα τους όρους της Διακήρυξης.

*(ε)* Υπεύθυνη δήλωση του Ν. 1599/1986, στην οποία θα δηλώνει ο Υποψήφιος Ανάδοχος ότι παραιτείται από κάθε δικαίωμα αποζημίωσης για οποιαδήποτε Απόφαση της Αναθέτουσας Αρχής, ιδίως της αναβολής ή ακύρωσης του Διαγωνισμού ή της υπαναχώρησης τη Αναθέτουσας Αρχής ή της κρίσης της Επιτροπής Αξιολόγησης, όπως και για κάθε λόγο δημοσίου συμφέροντος.

*(στ)* Υπεύθυνη δήλωση του Ν. 1599/1986, στην οποία θα δηλώνει ο Υποψήφιος Ανάδοχος ότι όλα τα μέρη του εξοπλισμού που προσφέρει είναι καινούργια και αμεταχείριστα.

Σε σχέση με τις ελάχιστες προϋποθέσεις συμμετοχής, οι Προσφέροντες μπορούν να στηρίζονται στις δυνατότητες άλλων φορέων, ασχέτως νομικής φύσης των δεσμών τους με αυτούς. Στην περίπτωση αυτή, πρέπει να αποδεικνύουν στην Αναθέτουσα Αρχή ότι, για την εκτέλεση της Σύμβασης, θα έχουν στη διάθεσή τους, τους αναγκαίους πόρους (ανθρώπινους, τεχνικούς ή/και επαγγελματικούς), με την προσκόμιση σχετικής δήλωσης των τρίτων αυτών φορέων στην οποία θα αναφέρεται ότι δεσμεύονται να θέσουν στη διάθεση του υποψηφίου τους αναγκαίους πόρους, σύμφωνα με τα όσα ορίζονται στο Άρθρο 46 του Π.Δ. 60/2007 με τις ίδιες προϋποθέσεις/απαιτήσεις που αφορούν και στον Προσφέροντα.

## 

## 2. ΠΕΡΙΕΧΟΜΕΝΑ ΦΑΚΕΛΟΥ ΤΕΧΝΙΚΗΣ ΠΡΟΣΦΟΡΑΣ

Στην ενότητα αυτή περιγράφονται τα στοιχεία που θα πρέπει να περιλαμβάνονται στο φάκελο της τεχνικής προσφοράς, ώστε να γίνεται πλήρως κατανοητή από την Επιτροπή Ανάθεσης η αντίληψη και η ικανότητα του Αναδόχου να ανταποκριθεί στις απαιτήσεις του Έργου. Τα αναφερόμενα παρακάτω δεν αποκλείουν και τη παρουσίαση οιωνδήποτε άλλων στοιχείων, που ο υποψήφιος κρίνει σκόπιμο να περιλάβει στην προσφορά του. Παρουσιάζεται παρακάτω η δομή και τα περιεχόμενα της πρότασης που θα πρέπει να υποβάλλει ο διαγωνιζόμενος προς αξιολόγηση. Σημειώνεται επίσης, ότι ο διαγωνιζόμενος καταθέτει την τεχνική προσφορά, εκτός από έντυπη και σε ηλεκτρονική μορφή.

**i) Ομάδα Έργου – Οργανόγραμμα**

Ο Ανάδοχος υποχρεούται να ορίσει ομάδα έργου η οποία θα πρέπει να απαρτίζεται από επιστημονικά στελέχη και ειδικούς συνεργάτες με αποδεδειγμένη εμπειρία στα θέματα/ τομείς που αναφέρονται στο Παράρτημα Α', έτσι ώστε να καλύπτονται οι τεχνικές απαιτήσεις του έργου.

Συγκεκριμένα κατατίθενται:

1. Οργανόγραμμα ομάδας έργου και προσδιορισμός καθηκόντων.

2. Τεκμηρίωση του οργανογράμματος σε σχέση με τις τεχνικές απαιτήσεις του Έργου.

**ii) Εκπαιδευτική προσέγγιση και σχεδιασμός επιμορφωτικών προγραμμάτων**

Η προσφορά θα συνοδεύεται απαραίτητα προτάσεις που θα αφορούν στον εκπαιδευτικό σχεδιασμό και τη δομή των επιμορφωτικών προγραμμάτων, στις οποίες θα περιλαμβάνονται τα κάτωθι:

1. Εκπαιδευτική προσέγγιση και παιδαγωγικός σχεδιασμός επιμορφωτικών προγραμμάτων για τους εκπαιδευτικούς, τη σχολική εκπαίδευση και τη δια βίου μάθηση.
2. Περιγραφή του υλικού που θα αναπτυχθεί για την εκπαίδευση των εκπαιδευτικών και των χρηστών των τεχνολογικών εφαρμογών

Οι προσφερόμενες ποσότητες και υπηρεσίες θα πρέπει κατ’ ελάχιστο να ακολουθούν τα όσα αναφέρονται στο Παράρτημα Α’ της παρούσας. Το περιεχόμενο όπως αναλύεται στο Παράρτημα Α’ είναι ενδεικτικό. Ο διαγωνιζόμενος μπορεί να προτείνει οτιδήποτε άλλο αρκεί να αιτιολογήσει την πρότασή του αυτή.

**iii) Σχεδιασμός και υπηρεσίες τεχνολογικών εφαρμογών και εκπαιδευτικού υλικού**

Η προσφορά θα συνοδεύεται απαραίτητα από προτάσεις που θα αφορούν στο σχεδιασμό των εφαρμογών που θα αναπτυχθούν από τον ανάδοχο, καθώς και το σχεδιασμό και χαρακτηρισμό του ψηφιακού υλικού. Στην προσφορά θα περιλαμβάνονται τα κάτωθι:

1. Σχεδιασμός τεχνολογικών εφαρμογών και προδιαγραφές ανάπτυξης αυτών
2. Περιγραφή εκπαιδευτικών προγραμμάτων και αποτελεσμάτων αυτών

Οι προσφερόμενες ποσότητες και υπηρεσίες θα πρέπει κατ’ ελάχιστο να ακολουθούν τα όσα αναφέρονται στο Παράρτημα Α’ της παρούσας. Το περιεχόμενο όπως αναλύεται στο Παράρτημα Α’ είναι ενδεικτικό. Ο διαγωνιζόμενος μπορεί να προτείνει οτιδήποτε άλλο αρκεί να αιτιολογήσει την πρότασή του αυτή.

## 3. ΠΕΡΙΕΧΟΜΕΝΑ ΦΑΚΕΛΟΥ ΟΙΚΟΝΟΜΙΚΗΣ ΠΡΟΣΦΟΡΑΣ

Ο φάκελος «ΟΙΚΟΝΟΜΙΚΗ ΠΡΟΣΦΟΡΑ» περιλαμβάνει συμπληρωμένα και υπογεγραμμένα τα ακόλουθα:

**Πίνακας Α: Έντυπο υποβολής Οικονομικής Προσφοράς**

|  |
| --- |
| **Έντυπο υποβολής της τελικής οικονομικής προσφοράς του Υποψήφιου Αναδόχου** |
| |  |  |  | | --- | --- | --- | | **ΕΤΑΙΡΕΙΑ (Επωνυμία)** |  | | | **ΕΡΓΟ** | **ΕΡΓΑΛΕΙΑ ΕΚΠΑΙΔΕΥΣΗΣ** | | | **ΑΜΟΙΒΗ ΑΝΑΔΟΧΟΥ (ΕΥΡΩ)** | *Μη συμπεριλαμβανομένου Φ.Π.Α.  (Αριθμητικά και ολογράφως)* | *Συμπεριλαμβανομένου Φ.Π.Α. (Αριθμητικά και ολογράφως)* | |  |  | | **Φ.Π.Α. (ΕΥΡΩ)** | *Ποσοστό  (Αριθμητικά και ολογράφως)* | *Ποσό*  *(Αριθμητικά και ολογράφως)* | |  |  |   Για τον προσφέροντα |
| Ονοματεπώνυμο |
|  |
| Σφραγίδα/Υπογραφή |

Σε περίπτωση ένωσης / κοινοπραξίας συμπληρώνεται και ο παρακάτω πίνακας Β.

**Πίνακας Β: Ανάλυση ποσού ανά μέλος της ένωσης/ κοινοπραξίας**

|  |  |  |  |
| --- | --- | --- | --- |
| **Εταιρεία** | **Ποσοστό** | **Ποσό (χωρίς ΦΠΑ)** | **Ποσό (με ΦΠΑ)** |
|  |  |  |  |
|  |  |  |  |
|  |  |  |  |

Εάν οι τιμές ενός προσφέροντος είναι ασυνήθιστα χαμηλές ή κατά τη γνώμη της Επιτροπής Ανάθεσης είναι αναιτιολόγητες, η Επιτροπή Ανάθεσης, πριν απορρίψει την προσφορά, θα ζητήσει εγγράφως από τον υποψήφιο να παραδώσει εγγράφως, εντός εύλογης προθεσμίας που του τάσσει, τις όποιες διευκρινίσεις για τη σύνθεση της προσφοράς του κρίνει σκόπιμες και θα ελέγξει, σε συνεννόηση με τον υποψήφιο, τη σύνθεση της προσφοράς του, λαμβάνοντας υπόψη τις δοθείσες διευκρινίσεις. Σημειώνεται ότι, για τους σκοπούς του όρου αυτού, προσφορές που περιέχουν έκπτωση άνω του 10% του προτεινόμενου προϋπολογισμού θα θεωρούνται, σε κάθε περίπτωση, ως ασυνήθιστα χαμηλές.

# Παράρτημα Γ: ΥΠΟΔΕΙΓΜΑΤΑ ΕΓΓΥΗΣΕΩΝ

## 1. ΥΠΟΔΕΙΓΜΑ ΕΓΓΥΗΣΗΣ ΣΥΜΜΕΤΟΧΗΣ

**ΠΡΟΣ:**

αναπτυξιακη παρνωνα. αναπτυξιακη ανωνυμη εταιρεια οτα

ΕΓΓΥΗΤΙΚΗ ΕΠΙΣΤΟΛΗ ΥΠ’ ΑΡΙΘΜΟΝ ….. ΓΙΑ ΠΟΣΟ **……….** ΕΥΡΩ

1. Με την επιστολή αυτή σας γνωστοποιούμε ότι εγγυόμαστε ρητά, ανέκκλητα, ανεπιφύλακτα, ευθυνόμενοι απέναντι σας εις ολόκληρο και ως αυτοφειλέτες υπέρ του *(νομικού ή φυσικού προσώπου)* ….., οδός …., αριθμός …. *(ή, σε περίπτωση ένωσης ή κοινοπραξίας, υπέρ των προσώπων (1) …, (2) …, (3) … κ.λπ., ατομικά για τον καθένα από αυτούς και ως αλληλέγγυα και εις ολόκληρον υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας υποψηφίων Αναδόχων)* για ποσό ευρώ ……….. Στο ως άνω ποσό περιορίζεται η ευθύνη μας, για την συμμετοχή της …………… στον διαγωνισμό της …………. (ημερομηνία διενέργειας) για την παροχή των Υπηρεσιών…………… και για κάθε αναβολή αυτού.

2. Παραιτούμαστε ρητά και ανεπιφύλακτα από την ένσταση του ευεργετήματος της διαιρέσεως και διζήσεως από το δικαίωμα προβολής εναντίον σας όλων των ενστάσεων του πρωτοφειλέτη ακόμη και των μη προσωποπαγών και ιδιαίτερα οποιασδήποτε άλλης ένστασης των άρθρων 852 - 855, 862 - 864 και 866 - 869 του Αστικού Κώδικα, όπως και από τα δικαιώματα μας που τυχόν απορρέουν από τα άρθρα αυτά.

3. Σε περίπτωση που αποφανθείτε με την ελεύθερη και αδέσμευτη κρίση σας την οποία θα μας γνωστοποιήσετε ότι η …………. δεν εκπλήρωσε την υποχρέωσή της που περιγράφεται στο ανωτέρω σημείο 1, σας δηλώνουμε ότι αναλαμβάνουμε με την παρούσα επιστολή τη ρητή υποχρέωση να σας καταβάλουμε, χωρίς οποιασδήποτε εκ μέρους μας ένσταση ή αντίρρηση και χωρίς να ερευνηθεί το βάσιμο ή μη της απαίτησης, ολόκληρο ή μέρος του ποσού της εγγύησης, σύμφωνα με τις οδηγίες σας και εντός τριών (3) ημερών από την απλή έγγραφη ειδοποίησή σας. Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον τέλος χαρτοσήμου.

4. Για την καταβολή της υπόψη εγγύησης δεν απαιτείται καμία εξουσιοδότηση ή ενέργεια συγκατάθεσης της …………… ούτε θα ληφθεί υπόψη οποιαδήποτε τυχόν ένσταση ή επιφύλαξη ή προσφυγή αυτής στη διαιτησία ή στα δικαστήρια, με αίτημα την μη κατάπτωση της εγγυητικής επιστολής, ή την θέση αυτής υπό δικαστική μεσεγγύηση.

5. Σας δηλώνουμε ακόμη ότι η υπόψη εγγύηση μας ισχύει μέχρι την …. *(η εγγύηση πρέπει να ισχύει επί τουλάχιστον ένα ημερολογιακό μήνα μετά τη λήξη του χρόνου προσφοράς που ζητά η Προκήρυξη)*. Ο χρόνος ισχύος της εγγύησης αυτής θα παραταθεί εφόσον ζητηθεί από εσάς πριν από την ημερομηνία λήξης της.

6. Βεβαιούμε ότι όλες οι ισχύουσες Εγγυητικές Επιστολές της Τράπεζας μας που έχουν χορηγηθεί στο Δημόσιο και ΝΠΔΔ, συμπεριλαμβανομένης και αυτής, δεν υπερβαίνουν το όριο που έχει καθορίσει ο Νόμος για την Τράπεζά μας.

Εξουσιοδοτημένη Υπογραφή

## 2. ΥΠΟΔΕΙΓΜΑ ΕΓΓΥΗΣΗΣ ΚΑΛΗΣ ΕΚΤΕΛΕΣΗΣ

**ΠΡΟΣ:**

αναπτυξιακη παρνωνα. αναπτυξιακη ανωνυμη εταιρεια οτα

ΕΓΓΥΗΤΙΚΗ ΕΠΙΣΤΟΛΗ ΥΠ’ ΑΡΙΘΜΟΝ ….. ΓΙΑ ΠΟΣΟ … ΕΥΡΩ

1. Με την επιστολή αυτή σας γνωστοποιούμε ότι εγγυόμαστε ρητά, ανέκκλητα, ανεπιφύλακτα, ευθυνόμενοι απέναντι σας εις ολόκληρο και ως αυτοφειλέτες υπέρ του *(νομικού ή φυσικού προσώπου)* ….., οδός …., αριθμός …. *(ή, σε περίπτωση ένωσης ή κοινοπραξίας, υπέρ των προσώπων (1) …, (2) …, (3) … κ.λπ., ατομικά για τον καθένα από αυτούς και ως αλληλέγγυα και εις ολόκληρον υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας του Αναδόχου)* για ποσό ευρώ ……….. Στο ως άνω ποσό περιορίζεται η ευθύνη μας, για την καλή εκτέλεση των όρων της Σύμβασης μεταξύ της …………….. και της …………… για την παροχή των Υπηρεσιών …………..

2. Παραιτούμαστε ρητά και ανεπιφύλακτα από την ένσταση του ευεργετήματος της διαιρέσεως και διζήσεως από το δικαίωμα προβολής εναντίον σας όλων των ενστάσεων του πρωτοφειλέτη ακόμη και των μη προσωποπαγών και ιδιαίτερα οποιασδήποτε άλλης ένστασης των άρθρων 852 - 855, 862 - 864 και 866 - 869 του Αστικού Κώδικα, όπως και από τα δικαιώματα μας που τυχόν απορρέουν από τα άρθρα αυτά.

3. Σε περίπτωση που αποφανθείτε με την ελεύθερη και αδέσμευτη κρίση σας την οποία θα μας γνωστοποιήσετε ότι η …………. δεν εκπλήρωσε την υποχρέωσή της που περιγράφεται στο ανωτέρω σημείο 1, σας δηλώνουμε ότι αναλαμβάνουμε με την παρούσα επιστολή τη ρητή υποχρέωση να σας καταβάλουμε, χωρίς οποιασδήποτε εκ μέρους μας ένσταση ή αντίρρηση και χωρίς να ερευνηθεί το βάσιμο ή μη της απαίτησης, ολόκληρο ή μέρος του ποσού της εγγύησης, σύμφωνα με τις οδηγίες σας και εντός τριών (3) ημερών από την απλή έγγραφη ειδοποίησή σας. Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον τέλος χαρτοσήμου

4. Για την καταβολή της υπόψη εγγύησης δεν απαιτείται καμία εξουσιοδότηση ή ενέργεια συγκατάθεσης της …………… ούτε θα ληφθεί υπόψη οποιαδήποτε τυχόν ένσταση ή επιφύλαξη ή προσφυγή αυτής στη διαιτησία ή στα δικαστήρια, με αίτημα την μη κατάπτωση της εγγυητικής επιστολής, ή την θέση αυτής υπό δικαστική μεσεγγύηση.

5. Σας δηλώνουμε ακόμη ότι η υπόψη εγγύηση μας ισχύει μέχρι την …. *(οριστική παραλαβή συν 2 μήνες)*. Ο χρόνος ισχύος της εγγύησης αυτής θα παραταθεί εφόσον ζητηθεί από εσάς πριν από την ημερομηνία λήξης της.

6. Βεβαιούμε ότι όλες οι ισχύουσες Εγγυητικές Επιστολές της Τράπεζας μας που έχουν χορηγηθεί στο Δημόσιο και ΝΠΔΔ, συμπεριλαμβανομένης και αυτής, δεν υπερβαίνουν το όριο που έχει καθορίσει ο Νόμος για την Τράπεζά μας.

Εξουσιοδοτημένη Υπογραφή

# ΠΑΡΑΡΤΗΜΑ Δ: ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ

**(ΜΟΝΟ ΓΙΑ ΤΑ ΑΤΟΜΑ ΤΗΣ ΠΑΡΑΓΡΑΦΟΥ 3.3)**

**1. Επώνυμο:**

**2. Όνομα:**

**3. Ημερομηνία και τόπος γέννησης:**

**4. Υπηκοότητα:**

**5. Οικογενειακή Κατάσταση:**

**6. Εκπαίδευση:**

|  |  |
| --- | --- |
| **Ίδρυμα:** |  |
| *Ημερομηνία:*  *Από (μήνες/έτη)*  *(Μήνες/έτη)* |  |
| **Πτυχίο:** |  |

(Σε περίπτωση σπουδών σε περισσότερα του ενός Ιδρύματα η περισσότερα του ενός πτυχία ο πίνακας τροποποιείται κατάλληλα. )

**7. Γλώσσες:** (Βαθμοί 1 έως 5 για την ικανότητα, όπου 5 είναι το άριστα):

|  |  |  |  |
| --- | --- | --- | --- |
| **Γλώσσα** | **αντιληψη** | **ΠΡΟΦΟΡΙΚΟΣ λογοσ** | **γραπτοσ λογοσ** |
| *Ελληνικά (μητρική γλώσσα)* |  |  |  |
|  |  |  |  |
|  |  |  |  |

(Προστίθενται η αφαιρούνται σειρές ανάλογα. )

**8. Μέλος επαγγελματικών οργανισμών:**

**9. Παρούσα θέση:** (Αναγράφεται η σημερινή απασχόληση - θέση σε Επιχείρηση, Οργανισμό Δημοσίου η Ιδιωτικού τομέα, ελεύθερος επαγγελματίας κλπ.)

**10. Έτη επαγγελματικής εμπειρίας:** (Αναγράφονται τα συνολικά έτη πραγματικής επαγγελματικής εμπειρίας στον τομέα των μελετών η υπηρεσιών και όχι τα έτη από κτήσεως πτυχίου.)

**11.**  **Κύρια προσόντα:** (Αναγράφονται τα κύρια προσόντα και ικανότητες του ατόμου που προκύπτουν από την μέχρι σήμερα επαγγελματική και άλλη εμπειρία του.)

1. **Επαγγελματική απασχόληση:** (Αναγράφεταιη απασχόλησητουσε όλες τις μέχρι σήμερα Επιχειρήσεις η Υπηρεσίες ξεκινώντας από την σημερινή θέση απασχόλησης. Διδονται στοιχεία όπως η χρονική διάρκεια παραμονής σε κάθε διαφορετική Επιχείρηση ή Υπηρεσία ή ενδεχομένως διαφορετική θέση, οι αρμοδιότητες και ευθύνες που είχε σε κάθε θέση.)

**Χρονική διάρκεια:** Από (μήνας/έτος) (μήνας/έτος**)**

**Χώρα:**

**Ονομασία Επιχείρησης – Υπηρεσίας:**

**Θέση στην Επιχείρηση – Υπηρεσία:**

**Αρμοδιότητες – ευθύνες:**

**Χρονική διάρκεια:** Από (μήνας/έτος) (μήνας/έτος**)**

**Χώρα:**

**Ονομασία Επιχείρησης – Υπηρεσίας:**

**Θέση στην Επιχείρηση – Υπηρεσία:**

**Αρμοδιότητες – ευθύνες:**

1. **Εμπειρία σχετική με την υπό ανάθεση υπηρεσία:**

(Η αναγραφή ξεκινά από τις πλέον πρόσφατες υπηρεσίες. Δεν τίθεται χρονικός περιορισμός στις υπηρεσίες που θα συμπεριληφθούν στον πίνακα.)

|  |  |  |
| --- | --- | --- |
| **ΧΩΡΑ** | **ΗΜΕΡΟΜΗΝΙΑ: Από (μήνας/έτος)**  **Έως (μήνας/έτος)** | **ΟΝΟΜΑ ΚΑΙ ΣΥΝΟΠΤΙΚΗ ΠΕΡΙΓΡΑΦΗ**  **ΤΗΣ ΜΕΛΕΤΗΣ Η ΥΠΗΡΕΣΙΑΣ**  **ΘΕΣΗ και ΠΕΡΙΓΡΑΦΗ ΚΑΘΗΚΟΝΤΩΝ** |
|  |  |  |
|  |  |  |
|  |  |  |  |

**Τόπος – Ημερομηνία**

**Υπογραφή**

# ΠΑΡΑΡΤΗΜΑ Ε: ΠΡΟΫΠΟΛΟΓΙΣΜΟΣ

|  |  |  |
| --- | --- | --- |
| **ΠΑΚΕΤΟ ΕΡΓΑΣΙΑΣ / ΠΑΡΑΔΟΤΕΟ** | **ΤΙΤΛΟΣ** | **ΚΟΣΤΟΣ** |
| **ΠΕ 1** | **Σχεδιασμός Εκπαίδευσης, Υλικού και Τεχνολογικών Εφαρμογών** | **54000** |
| Π1.1 | Έκθεση εκπαιδευτικής αξιοποίησης και λειτουργίας της Φάμπρικας Λεωνιδίου | 7000 |
| Π1.2 | Έκθεση παιδαγωγικού σχεδιασμού επιμορφωτικών προγραμμάτων εκπαιδευτικών | 7000 |
| Π1.3 | Έκθεση παιδαγωγικού σχεδιασμού επιμορφωτικών προγραμμάτων σχολικής εκπαίδευσης και θερινού σχολείου | 7000 |
| Π1.4 | Έκθεση παιδαγωγικού σχεδιασμού επιμορφωτικών προγραμμάτων για τη δια βίου μάθηση και την τοπική ανάπτυξη | 7000 |
| Π1.5 | Έκθεση σχεδιασμού ψηφιακού εκπαιδευτικού υλικού και εκπαιδευτικών εφαρμογών | 7000 |
| Π1.6 | Έκθεση μελέτης και ανάπτυξης δομής ψηφιακής βιβλιοθήκης, πληροφοριακών συστημάτων, διαλειτουργικότητας και μόνιμου σχήματος συνεργασιών / δομής και ροής πληροφοριών | 13000 |
| Π1.7 | Έκθεση πεπραγμένων – αναφοράς | 6000 |
|  |  |  |
| **ΠΕ2** | **Ανάπτυξη Τεχνολογικών Εφαρμογών** | **81000** |
| Π2.1 | Ψηφιακό αποθετήριο πολιτιστικού και εκπαιδευτικού υλικού | 31000 |
| Π2.2 | Σύστημα διαχείρισης χρηστών, επισημείωσης, οργάνωσης και προβολής υλικού και πολυκαναλικές εφαρμογές | 28000 |
| Π2.3 | Εφαρμογή υποστήριξης κοινοτήτων ενδιαφέροντος | 7000 |
| Π2.4 | Εκπαιδευτικό πρόγραμμα υποστήριξης διαχειριστών συστήματος και εφαρμογών και υποστηρικτικό υλικό | 9000 |
| Π2.5 | Έκθεση πεπραγμένων – αναφοράς | 6000 |
|  |  |  |
| **ΠΕ3** | **Υλοποίηση Εκπαιδευτικών Προγραμμάτων για τη Σχολική Εκπαίδευση** | **90000** |
| Π3.1 | Ανάπτυξη εκπαιδευτικού υλικού χρήσης των τεχνολογικών εφαρμογών και εκπόνησης εργαστηρίων από απόσταση | 7000 |
| Π3.2 | Ανάπτυξη ηλεκτρονικού μαθήματος εκπαιδευτικής αξιοποίησης των εφαρμογών της Φάμπρικας από εκπαιδευτικούς | 7000 |
| Π3.3 | Υλοποίηση εκπαιδευτικού προγράμματος και εργαστηρίου για εκπαιδευτικούς | 12000 |
| Π3.4 | Συλλογή υλικού για την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση | 15000 |
| Π3.5 | Υλοποίηση εκπαιδευτικού προγράμματος και εργαστηρίων με θέμα την ιστορία, τη γλώσσα, την αρχιτεκτονική και τον πολιτισμό της Τσακωνιάς για τη σχολική εκπαίδευση | 15000 |
| Π3.6 | Συλλογή υλικού για το περιβάλλον, την αγροτική παραγωγή και τον Τουρισμό στην Τσακωνιά για τη σχολική εκπαίδευση | 11000 |
| Π3.7 | Οργάνωση και εκτέλεση τριήμερου διατοπικού και διακρατικού θερινού σχολείου Τσακωνιάς | 15000 |
| Π3.8 | Έκθεση πεπραγμένων – αναφοράς | 8000 |
|  |  |  |
| **ΠΕ4** | **Υλοποίηση Εκπαιδευτικών Προγραμμάτων και Σεμιναρίων για τη Δια Βίου Μάθηση και την Τοπική Ανάπτυξη** | **75000** |
| Π4.1 | Ανάπτυξη εκπαιδευτικού υλικού αξιοποίησης των τεχνολογικών εφαρμογών στη δια βίου μάθηση, τη διαγενεακή μάθηση και την τοπική ανάπτυξη | 8000 |
| Π4.2 | 1ο Εργαστήριο συγκέντρωσης, κωδικοποίησης και τεκμηρίωσης πληροφορίας για την ιστορία και τον πολιτισμό της Τσακωνιάς | 14000 |
| Π4.3 | 2ο Εργαστήριο συγκέντρωσης, κωδικοποίησης και τεκμηρίωσης πληροφορίας για την ιστορία και τον πολιτισμό της Τσακωνιάς | 14000 |
| Π4.4 | Υλοποίηση εκπαιδευτικού προγράμματος για την επιχειρηματικότητα και την καινοτομία | 15000 |
| Π4.5 | Υλοποίηση εκπαιδευτικού προγράμματος για την ιστορία, το περιβάλλον και τα προϊόντα της Τσακωνιάς με στόχο την τοπική ανάπτυξη και τη δια βίου μάθηση | 16000 |
| Π4.6 | Έκθεση πεπραγμένων – αναφοράς | 8000 |